
ที่นี่มีคำตอบ
ฉบับ mini
๑๒ เล่ม ๑๒ รส
เรื่องแปลกแต่จริง ผู้หญิงต้องซื้อ
บุญคือเพื่อนซี้ รักนี้สีอะไร
อย่างงี้ บาปมั้ย เป็นฉะนี้...เพราะไฉน
ชีวิตออกแบบได้ ความใช่-ความเชื่อ
เมื่อกรรมให้เกิด บวชเถิดสร้างบุญญา
รู้ไว้...ใช่ว่า เคลียร์ปัญหาครอบครัว
ต่อเล่ม ๑๒ 
คำนำ
รู้ ไหมจ๊ะเรื่องธรรมะต้องเรียนไว้ 
ไว้ ในหัวมิต้องหามติดตามตน
ใช่ สิ้นเปลืองเงินตราหรือแรงเรี่ยว 
ว่า แล้วก็โปรดรีบพลิกหน้าต่อไป 
การมีข้อมูลที่คลาดเคลื่อนย่อมเป็นเหตุให้ตัดสินใจ
วางแผนและปฏิบัติผิดพลาด แต่ความเข้าใจเรื่องราวกฎ-
แห่งกรรมที่คลาดเคลื่อนยิ่งร้ายกว่านั้น อาจทำให้ดำเนิน
ชีวิตทั้งชีวิตผิดและต้องเสียเวลาไปอาจจะมากกว่าหนึ่ง
ชั่วชีวิตของใครคนหนึ่งจะแก้ไข เรื่องของกฎแห่งกรรม
นั้นเป็นเหตุผลที่เชื่อมโยงทุกศาสตร์ ทุกนิยามของโลก
และจักรวาลนี้เข้าด้วยกัน จึงเป็นสิ่งที่เราไม่น่าพลาดที่
จะเรียนรู้คำตอบของหลากปัญหาในเรื่องที่เราอาจจะเคย
สงสัยถูกรวบรวมลงในหนังสือเล่มนี้
เมื่อถึงคราวจำเป็นใช้ไม่ขัดสน 
เช่นใส่บ่าแบกขนหรืออย่างไร 
ชั่วครู่เดียวเปี่ยมคุณค่านับมิได้ 
ด้วยหัวใจสว่างไสวใคร่รู้พลัน
หนังสือ “ที่นี่มีคาตอบ ฉบับ mini” เป็นอีกหนึ่ง 
ความตั้งใจของทางผู้จัดทำ ที่ประสงค์จะเรียบเรียงธรรมะ
โอวาทจากคุณครูไม่ใหญ่ที่เกี่ยวข้องกับเรื่องกฎแห่งกรรม
ให้เป็นเล่มเล็กๆ ที่พกพาง่าย เปิดอ่านง่าย นอกจากจะ 
ไว้อ่านเพื่อเพิ่มพูนความรู้แล้ว ยังเหมาะสาหรับเป็น 
ของขวัญแด่คนที่คุณรัก ชุดนี้มีทั้งหมด ๑๒ เล่ม ไม่ว่าจะ 
เริ่มต้นอ่านเล่มไหนก็ตาม จะช่วยให้เราเข้าใจเรื่องราว 
ความจริงของชีวิตได้มากขึ้นอย่างแน่นอน 
กองวิชาการ ๐๑ 
สำนักองค์ประธาน 
สารบัญ
๑  ชื่อนั้นสำคัญไฉน  ๑๒
๒  แผ่นดินไหว  ๑๓
๓  การขอขมาพระรัตนตรัย  ๑๔
๔  การบูชาพระธาตุ  ๑๖
๕  ต้นโพธิ์ ไม้แห่งการตรัสรู้  ๑๗
๖  สัตว์สื่อสารกันอย่างไร  ๒๐
๗  ภัยมืดจากสัตว์เลี้ยง  ๒๓
๘  สายตาสั้น  ๒๕
๙  เหตุแห่งสิว  ๒๖
๑๐  ภัยผู้ค้ำประกัน  ๒๘
๑๑  ศิลปะป้องกันตัว  ๓๐
๑๒  อนันตริยกรรม  ๓๓
๑๓  กรรมสูบบุหรี่  ๓๖
๑๔  เบี้ยวหนี้ / ทาบุญไม่ถึงเป้า  ๓๙
๑๕  หนี้ข้ามชาติ ๑  ๔๒
๑๖  หนี้ข้ามชาติ ๒  ๔๖
๑๗  วัตถุทานไม่บริสุทธิ์  ๔๘
๑๘  คนขี้น้อยใจ  ๕๒
๑๙  เถียงพ่อแม่  ๕๓
๒๐  ขาไพ่  ๕๔
๒๑  เล่นหุ้นเก็งกาไร  ๕๖
๒๒  ทำอะไรก็ไม่สำเร็จ  ๕๘
๒๓  ดื่มเบียร์วันละขวด  ๖๑
๒๔  ถูกคนนินทา  ๖๒
๒๕  ฆ่าตัวตาย  ๖๔
๒๖  เจ้ามือหวย  ๖๖
๒๗  เชียร์มวย  ๖๗
๒๘  รวยเพราะเลี้ยงไก่  ๖๙
๒๙  วัดก็เข้า เจ้าก็ไหว้  ๗๓
๓๐  โฆษณาขายเหล้า  ๗๖
๓๑  ทุนหาย กำไรหด  ๗๘
๓๒  หลับตื้น ตื่นง่าย  ๘๐
๓๓  คนวงการบันเทิง  ๘๑
๓๔  ติดอ่าง  ๘๔
๓๕  ต่างกันที่เป้าหมาย  ๘๖
๓๖  ชอบงานท้าทาย  ๘๘
๓๗  คู่แข่งคู่ค้า  ๙๑
๓๘  นักมายากล  ๙๔
๓๙  ปริญญาเกม  ๙๖
๔๐  ตายเวลาไหนจึงเหลือสมบัติมาก  ๙๘
๔๑  ขาดมุทิตาจิต  ๑๐๐
๔๒  ห้ามคนทำบุญ  ๑๐๓
๔๓  ขอยืม ขอลืม  ๑๐๖
๔๔  พระของขวัญวัดปากน้ำรุ่น ๑  ๑๐๘
ที่นี่มีคำตอบ
ฉบับ mini
รู้ไว้......ใช่ว่า
“สิ่งที่ต้องรู้ไม่รู้ไม่ได้ 
ชีวิตเวียนว่ายอยู่ในวังวน 
หลีกเลี่ยงไม่ได้แม้แต่สักคน 
ไม่มีใครพ้นเรื่องกฎแห่งกรรม 
ใครเชื่อเหตุผล คนนั้นเชื่อกฎแห่งกรรม” 
คุณครูไม่ใหญ่
๑ ชื่อนั้นสำคัญไฉน
ชื่อของเรามีผลต่อชีวิตไหมคะ การที่
คุณพ่อเปลี่ยนชื่อมีผลต่อชีวิตปัจจุบันและ 
หลังการตายไหม บัญชีบุญบัญชีบาปจะเป็น 
อย่างไร เวลาทำบุญใช้ชื่อเก่ากับชื่อที่เปลี่ยน 
ใหม่มีผลอย่างไรบ้างคะ 
คุณครูไม่ใหญ่
ชื่อของเราไม่มีผลต่อชีวิตเหมือนการ 
กระทำ การที่พ่อเปลี่ยนชื่อ ไม่มีผลต่อชีวิต 
ในปัจจุบัน และชีวิตหลังความตาย การกระทำ
ขึ้นอยู่กับบุญและบาปเท่านั้นที่มีผล การที่
ลูกเจาะจงจะใช้ชื่อเก่าหรือชื่อใหม่ก็ได้ทั้งนั้น 
สำคัญที่เจตนาในการอุทิศบุญไปให้ 
๑๒ มิถุนายน พ.ศ. ๒๕๔๗ 
๒ แผ่นดินไหว
ประเทศญี่ปุ่นมักมีแผ่นดินไหวบ่อย
มาก บางครั้งไหวรุนแรงจนทำให้คนตายครั้ง 
ละเป็นแสน ชาวญี่ปุ่นไปทำกรรมอะไรมา ถึง 
ต้องมาอยู่ในประเทศที่มีแผ่นดินไหวคะ
คุณครูไม่ใหญ่
ประเทศญี่ปุ่นมักมีแผ่นดินไหวบ่อยมาก 
นั้น ก็เป็นเรื่องกรรมปาณาติบาตส่วนตัวของ 
แต่ละคนที่เคยฆ่าสัตว์บ้าง ฆ่ามนุษย์บ้าง ต่าง 
กรรมต่างวาระ ดึงดูดให้มารวมกัน ณ สถาน 
ที่เกิดเหตุจนตายเป็นแสนคนจ้ะ 
ส่วนบางคนบางที่ไม่ถึงตาย แค่ได้รับ 
บาดเจ็บบ้าง ก็เป็นเรื่องของกรรมหนักกรรม 
เบาที่ไม่เท่ากัน 
๑ มิถุนายน พ.ศ. ๒๕๔๙ 
๓ การขอขมาพระรัตนตรัย 
การขอขมาพระรัตนตรัยที่หลวงพ่อนำ 
สวดก่อนการนั่งสมาธิกับการขอขมาพระภิกษุ
แบบเฉพาะเจาะจงนั้น มีอานิสงส์เหมือนหรือ 
แตกต่างกันอย่างไรครับ
คุณครูไม่ใหญ่
ถ้ามีเจตนาเคยล่วงเกินภิกษุรูปใดก็ควร 
จะไปขอขมาท่านรูปนั้นเป็นการส่วนตัว แต่ถ้า 
ไม่มีเจตนาและไม่รู้ว่าล่วงเกินท่านหรือเปล่า 
ก็ให้ไปขอขมาพระรัตนตรัยแทนจ้ะ 
การขอขมาพระรัตนตรัย อุปมาเหมือน 
ยาครอบจักรวาลเป็นการขอขมาแบบรวมๆ 
ก็มีผลทำให้วิบากกรรมเบาบางแต่ยังไม่หมด 
วันใดที่เรารู้ตัวว่าได้ล่วงเกินภิกษุรูปใดแล้ว 
ให้รีบไปขอขมากับรูปนั้นก็จะทำให้วิบากกรรม 
นั้นหมด แต่ถ้าไม่รู้ก็ให้ขอขมาพระรัตนตรัย 
คลุมๆ ไปก่อนแต่พอรู้ในภายหลังจึงขอขมา 
แบบเฉพาะเจาะจง 
๕ ธันวาคม พ.ศ. ๒๕๔๘
๔ การบูชาพระธาตุ 
ลูกมีพระธาตุอยู่ ๓ องค์ แต่ท่านเสด็จ 
มาเพิ่มอีกเป็น ๙ องค์ เมื่อลูกนำมาลอยน้ำ 
พระธาตุแต่ละองค์ก็จะดึงดูดเข้าหากัน แล้ว 
หมุนเวียนเป็นวงกลมเร็วๆ รอบขันน้ำอย่าง 
น่าอัศจรรย์ ทำไมพระธาตุถึงแสดงปาฏิหาริย์ 
เพิ่มขึ้นมาได้ พระธาตุมีกายสิทธิ์หรือมีสิ่ง 
ศักดิ์สิทธิ์ดูแลอยู่หรือไม่คะ
คุณครูไม่ใหญ่
พระธาตุแสดงปาฏิหาริย์เพิ่มขึ้นมาได้
เพราะท่านเสด็จมาเองบ้าง หรือแตกตัวออก 
เองด้วยพุทธานุภาพบ้าง รวมทั้งจิตที่เลื่อมใส 
ในพระสัมมาสัมพุทธเจ้าบันดาลให้เกิดขึ้น 
พระธาตุไม่มีกายสิทธิ์ แต่จะมีเทวดาที่เป็น 
สัมมาทิฏฐิคอยรักษาอยู่ 
๒๒ มิถุนายน พ.ศ. ๒๕๔๙ 
๕ ต้นโพธิ์ ไม้แห่งการตรัสรู้
คุณอามีที่ดินอยู่หลายแปลง อยู่มาวัน 
หนึ่งคุณอาต้องการปรับที่ดิน จึงได้ตัดต้นโพธิ์ 
ทิ้งจนเหลือแต่ตอ แต่ต้นโพธิ์ไม่ยอมตายกลับ 
แตกใบขึ้นมาใหม่ คุณอาก็เลยเผาต้นโพธิ์ทิ้ง 
ต่อมาท่านล้มป่วยและเสียชีวิตด้วยโรคมะเร็ง 
ในเม็ดเลือดขาว ชาวบ้านต่างพากันโจษจัน 
ว่า สาเหตุที่ทำให้คุณอาล้มป่วยจนเสียชีวิต 
เพราะเผาต้นโพธิ์ทิ้ง คุณอาตายแล้วไปไหน 
ได้รับบุญที่อุทิศไปให้ไหมคะ
ต้นโพธิ์ทุกต้นมีความศักดิ์สิทธิ์เหมือน 
กันหรือไม่ หากมีความจำเป็นต้องตัดโค่นต้น 
โพธิ์ควรทำอย่างไร เหตุใดการบูชาพระพุทธ-
องค์ผ่านต้นโพธิ์จึงได้บุญมาก แล้วหากบูชา 
ผ่านต้นไม้ตรัสรู้ธรรมของพระสัมมาสัมพุทธ-
เจ้าพระองค์อื่นๆ จะได้บุญเหมือนกันหรือไม่ 
คุณครูไม่ใหญ่
คุณอาป่วยเป็นมะเร็งในเม็ดเลือดขาว
เพราะกรรมในอดีตที่เป็นผู้ดูแลบ้านส่วยเพื่อ 
เก็บเงินส่งหลวง แต่ได้ยักยอกเงินส่วยเอาไว้ 
กรรมนี้ตามมาส่งผล 
คุณอาตายแล้วก็ไปเป็นภุมมเทวาระดับ 
ล่าง เฝ้าที่ดินของตนที่มีอยู่หลายแห่ง เพราะ 
ก่อนตายใจยังห่วงสมบัติพัสถานอยู่ ได้รับบุญ 
ที่อุทิศไปให้ก็มีสภาพดีขึ้นมาบ้าง แต่ยังวน 
เวียนห่วงสมบัติ บวกกับกรรมที่เผาต้นโพธิ์
ทำให้ต้องไปเฝ้าพื้นที่บริเวณต้นโพธิ์นั่นแหละ
หากจำเป็นจะต้องปรับพื้นที่ที่มีต้นโพธิ์
อยู่ในที่ดินของเรา สิ่งที่ควรทำคือให้ตัดแต่งกิ่ง
แล้วขุดล้อมย้ายต้นโพธิ์ แล้วก็หาที่ที่เหมาะ 
สมปลูกกันใหม่ ไม่ควรเผาทิ้ง 
ต้นไม้ที่พระสัมมาสัมพุทธเจ้าทุกพระองค์
ตรัสรู้ ไม่ว่าจะเป็นต้นอะไร เรียกว่า “ต้นโพธิ์” 
ทั้งสิ้น ล้วนสามารถยังจิตให้เกิดกุศลธรรมได้ 
เหมือนกันหมด เพราะใครเห็นต้นไม้แห่งการ 
ตรัสรู้ธรรม ใจก็จะเลื่อมใสในพระผู้มีพระภาค 
เจ้าและธรรมที่พระองค์ตรัสรู้ จะเป็นทางมา 
แห่งบุญและดวงปัญญาของตน 
๘ กรกฎาคม พ.ศ. ๒๕๔๘ 
๖ สัตว์สื่อสารกันอย่างไร
ผมช่วยงานแปลสื่อธรรมะภาษาไทย 
เป็นภาษาต่างประเทศ ซึ่งเป็นการแปลเพื่อ 
สื่อสารระหว่างมนุษย์กับมนุษย์ ผมสงสัยว่า 
สัตว์กับสัตว์สื่อสารกันอย่างไร เช่น 
สัตว์สายพันธุ์เดียวกันในสิ่งแวดล้อม 
ประเทศเดียวกัน เช่น ม้าไทยคุยกับม้าไทย 
สัตว์สายพันธุ์เดียวกัน แต่อยู่คนละ 
ประเทศ เช่น ม้าไทยคุยกับม้าต่างประเทศ 
สัตว์ต่างสายพันธุ์คุยกัน เช่น ช้างคุย 
กับยีราฟ 
และในยุคนี้ หากมนุษย์ต้องการสื่อสาร 
กับสัตว์ ต้องพูดภาษาสัตว์หรือภาษาคนครับ 
คุณครูไม่ใหญ่
สัตว์สื่อสารกันโดยภาษาสัตว์ที่ไม่ซับ 
ซ้อนเหมือนมนุษย์ เช่น ตุ๊กแก ทั้งชาติมันก็ 
ร้องของมันอยู่คาเดียวว่า “ตุ๊กแก” แต่สื่อสาร 
เข้าใจกันได้ โดยการส่งอารมณ์และความรู้สึก 
ผ่านไปทางเสียง ซึ่งทำให้อีกตัวหนึ่งรับรู้ และ
เข้าใจความหมายนั้นได้ 
สัตว์สายพันธุ์เดียวกันในสิ่งแวดล้อม 
เดียวกัน เช่น ม้าไทยคุยกับม้าไทย ก็ใช้วิธีการ 
ดังที่ได้กล่าวมา 
สัตว์สายพันธุ์เดียวกันแต่อยู่คนละ 
ประเทศ เช่น ม้าไทยคุยกับม้าต่างประเทศ ก็ใช้
วิธีการเหมือนกัน ต่างแต่ว่าต้องมาเรียนรู้ 
สำเนียงกันใหม่ เช่น ม้าไทย ถ้าควบแล้วร้อง 
ว่า “ยอๆ” มันแปลว่า หยุด แต่ม้าฝรั่ง ยอๆ 
นึกว่า “เย้วๆ” ยิ่งควบจี๋ไปอีก เพราะฉะนั้นก็ 
ต้องมาเรียนรู้สำเนียงซึ่งกันและกัน แต่จะง่าย
กว่าการสื่อสารของมนุษย์กับมนุษย์ 
สัตว์สายพันธุ์ต่างกัน เช่น ช้างกับยีราฟ 
ก็สามารถสื่อสารกันได้ในทำนองเดียวกัน 
แต่ต้องใช้เวลาเรียนรู้มากขึ้นกว่าสัตว์ชนิด 
เดียวกัน 
ในยุคนี้ ถ้าคนจะสื่อสารกับสัตว์ก็ใช้ได้ 
ทั้งสองภาษา ภาษาคนก็ได้ เช่น ถ้าเรียกแมว 
ก็ “เมี้ยวๆ” หรือแมวต่างประเทศก็ “คิตตี้ๆ” 
โดยต่างต้องเรียนรู้ซึ่งกันและกันจนคุ้นเคย 
และเข้าใจว่าจะสื่อความหมายกันอย่างไร แต่ 
ก็ไม่ลึกซึ้งเหมือนมนุษย์กับมนุษย์ 
มนุษย์แม้ภาษาเดียวกันยังพูดไม่ค่อยรู้ 
ภาษาเลย แต่สัตว์เขาจะสื่อสารกันง่ายๆ แต่ 
ก็ต้องเรียนรู้ซึ่งกันและกัน 
๕ ธันวาคม พ.ศ. ๒๕๔๙ 
๗ ภัยมืดจากสัตว์เลี้ยง
บุพกรรมใดภรรยาของผมป่วยเป็น 
เส้นอักเสบ ทำให้นั่งสมาธิได้ไม่นาน จะมีวิธี 
แก้ไขอย่างไรครับ 
คุณครูไม่ใหญ่
ภรรยาเส้นอักเสบ จนทำให้นั่งสมาธิ
นานๆ ไม่ได้ เพราะกรรมทุบตีสัตว์เลี้ยงเพื่อ 
สั่งสอนบ้าง เพื่อระบายอารมณ์ใส่สัตว์เลี้ยง 
บ้างมาส่งผล 
เห็นไหมจ๊ะว่า เราจะไปคิดว่าเราเลี้ยง 
มัน ให้อาหารมัน เราจะตีมันหรือระบาย
อารมณ์กับมัน จะสอนให้มันทำโน่นทำนี่ก็ได้
มันต้องเชื่อฟังเราอย่างเดียว ซึ่งไม่น่าจะมี
วิบากกรรม แต่วิบากกรรมไม่มีเว้น ไม่ว่าจะ 
ทำกับคนหรือสัตว์
วิธีแก้ไขให้นึกถึงบุญทุกบุญด้วยใจ
ใสๆ ดื่มน้ำเยอะๆ ออกกำลังกาย และหมั่น
อธิษฐานจิตทุกวันให้โรคหาย เดี๋ยวก็จะเจอ
หมอดียาดีมารักษา หรือไม่ก็หายเองจ้ะ
๑๙ พฤศจิกายน พ.ศ. ๒๕๔๘
๘ สายตาสั้น
เป็นเพราะบุพกรรมใด ที่ทำให้ลูกและ 
สามีสายตาสั้นทั้งคู่คะ 
คุณครูไม่ใหญ่
ลูกและสามีสายตาสั้นทั้งคู่ เพราะวจี
กรรมในอดีตที่เคยไปล้อเลียน เรื่องมีอยู่ว่า 
ลูกและสามีในชาตินั้นก็เป็นสามีภรรยากัน 
เหมือนในชาตินี้ มีอาชีพค้าขาย ต่อมามีร้าน 
ข้างๆ มาเปิดขายสินค้าชนิดเดียวกันแข่งกับ 
ตนเอง โดยเจ้าของร้านนั้นเขาใส่แว่น ลูกทั้ง 
สองก็มักพูดกระทบกระเทียบเปรียบเปรยใน 
การใส่แว่นของเขาเรียกว่า ไอ้แว่นบ้าง ไอ้โน่น 
ไอ้นี่บ้าง กรรมนี้มาส่งผลจ้ะ 
๒๙ มกราคม พ.ศ. ๒๕๔๘ 
๙ เหตุแห่งสีผิว
ผิวพรรณของมนุษย์แบ่งออกคร่าวๆ 
เป็น ๓ ประเภท คือ ผิวขาวแบบฝรั่ง ผิวเหลือง 
แบบคนเอเชีย และผิวดาแบบชาวแอฟริกัน 
ความแตกต่างเหล่านี้เกิดจากบุพกรรมอะไร 
เป็นหลัก 
สีผิวทั้ง ๓ สี มีผลอะไรต่อนิสัยมักโกรธ 
ของมนุษย์หรือเปล่า คนผิวขาว ผิวเหลืองมัก 
โกรธน้อยกว่าคนผิวดำไหมคะ 
คุณครูไม่ใหญ่
ผิวพรรณของมนุษย์แบ่งออกเป็น ๓ 
ประเภทดังกล่าว ก็ขึ้นอยู่กับเหตุหลายอย่าง 
คือ กรรม จิต อุตุ (อากาศ) อาหาร ภาวะ 
แวดล้อม เป็นต้น 
ส่วนที่เกี่ยวกับกรรม ก็มีกรรมดี เช่น 
ให้อาหาร ให้เสื้อผ้า ก็จะทำให้มีผิวพรรณ 
วรรณะละเอียดประณีต เป็นต้น ส่วนกรรม 
ที่เป็นอกุศล เช่น วจีกรรมไปล้อเลียน ด่าว่า 
ด้วยคำหยาบ หรือมักโกรธ เป็นต้น 
คนผิวดำแบบชาวแอฟริกัน มักจะมีพื้น 
ฐานกรรมมักโกรธมากกว่าคนที่มีผิวสีขาว 
หรือสีเหลือง 
๑๘ มีนาคม พ.ศ. ๒๕๔๙ 
๑๐ ภัยผู้ค้ำประกัน
พี่ชายเป็นคนใจดี รักพ่อแม่และน้องๆ 
ตั้งใจทำงานหาเงินช่วยแม่ส่งให้น้องๆ เรียน 
เป็นคนขี้สงสาร เห็นใจคน รักเพื่อน แม้เพื่อน 
คนไหนที่ไม่มีใครคบ พี่ชายก็จะคบด้วย เป็น 
คนที่ประหยัดกับตัวเอง แต่ชอบช่วยเหลือคน 
อื่น เพราะอุปนิสัยนี้จึงทำให้พี่ชายถูกเพื่อน 
ขอให้ช่วยค้ำประกันให้ เสร็จแล้วเขาก็หนีไป 
พี่ชายเลยต้องมารับผิดชอบแทน ถูกฟ้องร้อง 
ถึงขั้นล้มละลาย คดียังค้างอยู่จนปัจจุบันนี้ 
เพราะวิบากกรรมใดทำให้พี่ชายต้อง 
มาเสียทีเพื่อน จนถูกดำเนินคดีถูกฟ้องล้ม 
ละลายยืดเยื้อมาถึงปัจจุบันนี้คะ 
คุณครูไม่ใหญ่
พี่ชายเป็นคนดีแสนดี แต่ต้องมาเสียที
เพื่อนจนถูกดำเนินคดีฟ้องล้มละลายยืดเยื้อ 
มาจนถึงปัจจุบัน เพราะกรรมในอดีตก็ได้เคย 
ไปขอยืมเงินเขาแล้วไม่คืน โดยให้เพื่อนไปกู้ 
เงินแทนตัวจากผู้อื่น แล้วตัวเองก็ไม่ยอมใช้ 
คืน จนกระทั่งเพื่อนต้องไปรับผิดชอบแทน 
กรรมนี้มาส่งผล ไม่สมกับกรรมดีในปัจจุบัน 
แต่สมกับกรรมดังกล่าวในอดีตที่ได้ทำ 
๓๐ มกราคม พ.ศ. ๒๕๕๐ 
๑๑ ศิลปะป้องกันตัว 
ผมเคยฝึกเทควันโดจนสอบได้สาย 
เหลืองมาก่อน แต่พอเข้าวัดแล้วก็เลิกฝึก 
เพราะยิ่งฝึกไปใจนักเลงก็เริ่มก่อตัวมากขึ้น 
จึงอยากกราบเรียนถามว่า ผู้ที่ชอบฝึกศิลปะ 
การป้องกันตัวเพื่อสุขภาพหรือเพื่อการ 
แข่งขัน ตลอดจนเจ้าของธุรกิจศิลปะป้องกัน 
ตัวซึ่งกำลังเปิดสอนเยาวชนอย่างกว้างขวาง 
ในปัจจุบัน จะมีวิบากกรรมอย่างไรครับ 
คุณครูไม่ใหญ่
การฝึกศิลปะป้องกันตัวเพื่อสุขภาพก็
ไม่เป็นไรจ้ะ แต่ถ้าฝึกเพื่อแข่งขันหรือเพื่อเอา 
ชนะกัน ใจของผู้เข้าแข่งจะผสมไปด้วยโทสะ 
ที่จะทำร้ายคู่ต่อสู้ ก็จะเป็นทางมาแห่งความ 
เศร้าหมองของจิต และยิ่งฝึกใจจะเริ่มเป็น 
นักเลงมากขึ้น ใจก็จะยิ่งเศร้าหมองมากขึ้น 
ฝึกพวกนี้แล้วจะทำให้มีความมั่นใจใน 
ตัวเองสูง เวลามีปัญหาจะไม่ค่อยหนี จะลุย 
อย่างเดียว คล้ายๆ ไม่โดนอัดนอนไม่หลับ 
ให้เขาต่อยๆ นวดๆ บ้างจะได้หายเมื่อย 
แล้วพวกนี้จะมีสายตาเย็นชาเหมือนพระเอก 
หนังกาลังภายใน พอเรียกขวับก็ฉากออกเลย 
คล้ายๆ เตรียมพร้อมอยู่ตลอดเวลา 
ฝ่ายผู้ประกอบการก็เช่นเดียวกัน ถ้า 
ตั้งใจให้เขาฝึกเพื่อสุขภาพก็ไม่มีปัญหา หรือ 
ฝึกป้องกันตัวก็ไม่มีปัญหาอีกเหมือนกัน แต่ 
มักจะเลยเถิดไปเป็นนักเลงเพราะความมั่นใจ 
ในตัวเอง แล้วก็อยากจะรู้ว่าเราถึงขั้นไหน 
แล้วนะ 
ทุกสิ่งขึ้นอยู่กับเจตนา ถ้ามีเจตนาที่จะ 
ทำร้ายหรือเป็นนักเลง จะมีวิบากกรรมทำให้ 
ตัวเองมีโรคมาก เจ็บโน่นป่วยนี่บ่อยๆ ถ้า 
ทำร้ายเขาจนกระทบกระเทือนมากเพียงไร 
จะมีผลตอบกลับสนองกลับมาเพียงนั้น 
ถ้าสั่งสมโทสะมากๆ แม้ไม่ได้ทำร้าย 
ใครก็จะนำไปเกิดเป็นยักษ์ได้จ้ะ 
๒๔ มีนาคม พ.ศ. ๒๕๔๘ 
๑๒ อนันตริยกรรม
เมื่อไม่นานนี้ มีเหตุการณ์สะเทือนใจ 
เกิดขึ้นกับลูก เรื่องมีอยู่ว่า วันหนึ่งขณะที่คุณ 
ยายซึ่งลูกรักท่านเหมือนคุณแม่ ท่านกำลัง 
กวาดใบไม้อยู่ คุณลุงซึ่งเป็นลูกชายคนที่สาม 
ของคุณยาย ได้ขับรถกลับมาที่บ้านเพื่อมาเอา 
ของ ขณะถอยหลังรถปิกอัพด้วยความเร็วกว่า 
ปกติเพราะรีบมาก และประกอบกับคุณยาย 
เป็นคนร่างเล็ก จึงทำให้คุณลุงมองไม่เห็น ได้
ถอยรถมาชนคุณยาย ลูกๆ หลานๆ ที่อยู่ใน 
เหตุการณ์รีบพาคุณยายไปส่งโรงพยาบาล แต่ 
เนื่องจากคุณยายอายุมากแล้ว และเป็นการ 
ชนที่ค่อนข้างแรง จึงทำให้คุณยายเสียชีวิตใน
เวลาต่อมา รวมอายุได้ ๘๗ ปี 
คุณลุงกับคุณยายมีวิบากกรรมร่วมกัน 
มาอย่างไร เหตุการณ์นี้ถือว่าเป็นอนันตริย-
กรรมหรือไม่ คุณลุงจะได้รับผลกรรมที่เป็น 
เหตุให้คุณแม่แท้ๆ ของตัวเองเสียชีวิตนี้หรือไม่
จะแก้ไขวิบากกรรมนี้ได้อย่างไร และอนันตริย-
กรรมที่มีเจตนากับไม่มีเจตนาให้ผลแตกต่าง
กันอย่างไร
คุณครูไม่ใหญ่
คุณยายถูกลูกแท้ ๆ ถอยรถมาชนตาย
เพราะกรรรมในอดีต คุณยายเกิดในสังคม
เกษตรกรรม ได้ฆ่าวัวแก่ที่ใช้ไถนามานาน
ตั้งแต่หนุ่ม พอมันแก่ ใช้งานไม่ได้แล้ว
ก็เอามาฆ่ากินเป็นอาหาร กรรมนี้มาส่งผล
วัวแก่ตัวนั้นกลับชาติมาเกิดเป็นลูกของยาย
วิบากกรรมดังกล่าว บันดาลให้ถอยรถมาชน
คุณยายจนเสียชีวิต
เหตุการณ์นี้ ไม่ถือว่าเป็นอนันตริยกรรม
เพราะไม่มีเจตนาที่จะฆ่าแม่ แต่เป็นเพราะ
กรรมเก่าบันดาลให้เกิดอุบัติเหตุขึ้น แต่ลุงก็
จะมีวิบากกรรม คือ จะเจออย่างนี้บ้างในชาติ
ใดชาติหนึ่ง วิธีแก้ไขก็ให้ลุงสั่งสมบุญทุกบุญให้ 
มากๆ ทั้งทาน ศีล ภาวนา แล้วอุทิศบุญกุศล 
ไปให้ท่านบ่อยๆ 
ถ้ามีเจตนาที่จะฆ่าพ่อแม่ หรือมีเจตนา 
ฆ่าแต่ไม่รู้ว่าเป็นพ่อแม่ก็ตาม อย่างนี้ถือว่า 
เป็นอนันตริยกรรม ซึ่งจะส่งผลให้ไปมหานรก 
สมมติว่า พ่อแม่คลอดลูกออกมาแล้ว 
แยกกันไปคนละทิศละทาง ลูกถูกคนอื่นเลี้ยง 
แล้วเกิดไปคบคนพาล เป็นโจรไปปล้น แล้วไป 
ฆ่าคนตาย บังเอิญคนๆ นั้น เป็นบิดาหรือ 
มารดาของตน อย่างนี้ถือเป็นอนันตริยกรรม 
๒๓ มิถุนายน พ.ศ. ๒๕๔๙ 
๑๓ กรรมสูบบุหรี่
คุณปู่ไม่ดื่มเหล้าแต่สูบบุหรี่มาตั้งแต่ 
หนุ่มๆ จนกระทั่งชรา พอปู่ชราลงนิ้วเท้าทั้ง 
๑๐ นิ้วของท่าน ก็ถูกเชื้อโรคกัดกินไปเรื่อยๆ 
จนนิ้วกุดด้วนเกือบทุกนิ้ว เส้นประสาทก็เสีย 
ไปด้วย ทำให้ปู่เหยียดขางอขาด้วยความยาก 
ลำบาก ไม่สามารถยืนด้วยตัวเองได ้แล้วก็
เดินไม่ได้ในเวลาต่อมา จึงได้แต่ถัดอยู่กับ 
บ้าน พอนิ้วเริ่มกุด คุณปู่ก็เลิกสูบบุหรี่ เพราะ 
คุณหมอบอกว่าสาเหตุที่นิ้วกุดมาจากการสูบ 
บุหรี่ ปู่เป็นเช่นนี้อยู่หลายปีและเสียชีวิตลง 
ด้วยโรคชรา อายุได้ ๗๐ กว่าปี 
กรรมใดทำให้คุณปู่ป่วยเป็นโรคนิ้ว 
เท้ากุดจนด้วนเกือบทุกนิ้ว คุณปู่คุณย่าตาย 
แล้วไปไหน ได้รับบุญที่อุทิศให้หรือไม่ 
คุณครูไม่ใหญ่
คุณปู่เป็นโรคนิ้วเท้ากุดเพราะกรรมสูบ 
บุหรี่ในปัจจุบัน ที่คุณหมอท่านพูดก็ถูกต้อง 
บวกกับกรรมในอดีตที่เคยฆ่าสัตว์ทาอาหาร 
และเคยใส่รองเท้าสกปรกเข้าไปในอุโบสถ 
ด้วยความไม่เคารพ หลายๆ กรรมดังกล่าว 
มารวมส่งผล 
ปู่ตายแล้วก็ไปยมโลกของมหานรกขุม 
๕ ยมโลกนี่เป็นของกลางนะ ทุกคน ทุกชาติ 
ทุกศาสนา ทุกเผ่าพันธุ์ ถ้าทำอย่างนี้กรรมก็ 
ต้องไปตรงนี้ ไม่มีใครไปช่วย ต้องเอาบุญช่วย 
ตอนนี้กำลังถูกหมกอยู่ในหลุมขี้เถ้าร้อน ด้วย 
กรรมสูบบุหรี่ในปัจจุบัน ได้รับบุญที่อุทิศไปให้ 
แล้ว ก็ได้รับลดหย่อนผ่อนโทษลงมาจ้ะ 
ย่าตายแล้วก็ไปเป็นภุมมเทวาระดับ 
ธรรมดาอยู่ในหมู่บ้านภุมมเทวาแห่งหนึ่งมี
ความเป็นอยู่ไม่ค่อยสบายนัก เพราะท่าน 
ไม่ค่อยได้ทำทาน ได้รับบุญที่อุทิศไปให้ก็
มีสภาพที่ดีขึ้นกว่าเดิมหน่อยหนึ่ง แต่ยังไม่ 
มากนัก 
เราจะเห็นได้ว่า พอถึงตรงนั้นก็ตัวใคร 
ตัวมัน ใครทำอย่างไรก็ได้อย่างนั้น เพราะ 
ฉะนั้นสั่งสมบุญไว้เถิดประเสริฐนัก 
เราต้องช่วยตัวเอง นี่เป็นความจริงแท้ 
จะหวังให้ใครช่วยนั่นพึงอย่า อย่าประมาท 
อย่าเสี่ยงเลยจ้ะ 
๒๒ พฤศจิกายน พ.ศ. ๒๕๔๘ 
๑๔ เบี้ยวหนี้ / ทำบุญไม่ถึงเป้า
คุณแม่บุญธรรมของสามีเป็นผู้หญิง 
ที่เก่งและแกร่ง รู้จักเก็บเงิน เมื่อมีเงินพอ 
สมควร ก็มาทำอาชีพเสริมโดยปล่อยเงินกู้ 
จนเป็นที่รู้จักของคนในละแวกนั้น ใครเดือด 
ร้อนเรื่องเงินก็จะมาหาท่าน ซึ่งมีเพียงคุณแม่ 
บุญธรรมเท่านั้นที่รู้ว่าใครกู้เงินไปบ้าง กู้เงินไป 
เท่าไร ท่านจะคอยดูคอยตามเก็บ จนทำให้ 
ครอบครัวสบายขึ้นและเป็นที่พึ่งให้กับญาติ
พี่น้อง 
ครั้นพอแม่บุญธรรมอายุ ๖๗ ปี ท่านล้ม 
ป่วยมีอาการไอและอาเจียนเป็นเลือด และ 
เสียชีวิตในเวลาต่อมา หลังจากท่านเสียชีวิต 
ฐานะทางการเงินของครอบครัวก็ไม่ดีเหมือน 
เดิม ลูกหนี้ที่เคยกู้เงินจากแม่บุญธรรมก็ไม่นำ
มาคืนและหายไปเลย ซึ่งพ่อบุญธรรมไม่รู้เลย 
ว่าใครกู้เงินไปบ้าง 
ร้านตัดผมซึ่งเป็นบ้านไม้ ๒ ชั้น ๒ ห้อง 
ที่เช่าที่ดินวัดอยู่ ทางวัดได้ขอให้เราเปลี่ยน 
ไปอยู่บ้านใหม่เป็นบ้านปูน ๒ ชั้น แต่ให้ที่ดิน 
เหลือเพียงห้องเดียว และบ้านใหม่นี้จะตก 
เป็นของวัดในอีก ๓๐ ปีข้างหน้า ซึ่งปัจจุบันนี้ 
บ้านใหม่ที่เปิดเป็นร้านตัดผมก็ตกเป็นของวัด 
ไปแล้ว แต่สามีของลูกได้เช่าร้านตัดผมจาก 
ทางวัดเพื่อมาทำมาหากินต่อจนถึงทุกวันนี้ 
หลังจากที่แม่บุญธรรมของสามีเสีย 
ชีวิตแล้ว ทำไมครอบครัวจึงต้องสูญเสียเงิน 
กู้ไปไม่มีใครนำเงินมาใช้หนี้ และบุพกรรม 
ใดจึงต้องถูกย้ายที่อยู่จากบ้าน ๒ ห้อง มา 
เหลือห้องเดียว และต้องมาเช่าบ้านซึ่งตกเป็น 
สมบัติของวัดคะ 
คุณครูไม่ใหญ่
เมื่อแม่บุญธรรมเสียชีวิตแล้ว ครอบครัว 
ก็ต้องสูญเสียเงินกู้ไป ไม่มีใครเอาเงินมาใช้หนี้
เพราะเศษกรรมในอดีตที่เคยเบี้ยวหนี้ โดยได้ 
เคยไปเป็นหนี้เขาไว้ เมื่อเจ้าหนี้ตายก็เบี้ยวหนี้
ไปเฉยๆ ไม่นำเงินไปใช้หนี้ให้ลูกหลานเขา 
วิบากกรรมนี้มาส่งผลจ้ะ 
จากที่เคยอยู่ ๒ ห้อง มาอยู่ห้องเดียว 
และต้องมาเช่าบ้านซึ่งตกเป็นสมบัติของวัด 
เพราะกำลังทานบารมีในอดีตหย่อนลง อีก 
ทั้งในอดีตเวลารับปากว่าจะทำบุญเต็มที่ แต่ 
เมื่อถึงเวลาทำจริงก็ลดลงครึ่งหนึ่งมาส่งผล 
อยากทำบุญ ๑๐๐ แต่พอทำจริงๆ ทำ ๕๐ 
เวลาบุญมันหล่น จาก ๒ ห้อง ก็เหลือ ๑ ห้อง 
๒๒ กรกฎาคม พ.ศ. ๒๕๔๙ 
๑๕ หนี้ข้ามชาติ ๑
โยมยายเป็นคนขยัน มีสมบัติมาก เป็น 
ที่รักของลูกหลาน เมื่อลูกสาวคนเล็กของโยม 
ยายมีสามี ด้วยความรักลูกสาวคนเล็กท่าน 
จึงยกบ้านและที่ดินให้กับลูกสาวและลูกเขย 
และตัวเองก็หวังว่าจะได้อยู่อาศัยในบ้านหลัง 
นี้กับลูกสาวไปจนแก่เฒ่า 
ต่อมาลูกเขยเกิดความโลภคิดอยากจะ 
ได้สมบัติของโยมยาย จึงคิดฆ่าท่านหลาย 
ครั้ง โดยเวลาที่โยมยายนั่งซ้อนท้ายรถ 
มอเตอร์ไซค์ไปกับลูกเขย เขาก็จะแกล้งขับรถ 
เร็วๆ เพื่อให้ท่านตกจากรถ แต่ก็ไม่สำเร็จ ต่อ 
มาลูกเขยถูกลอบยิงเป็นอัมพาต ลูกสาวคิดว่า 
โยมยายต้องเป็นคนวางแผนฆ่าสามีของตน 
แน่ แต่โยมยายก็ไม่เคยคิดอย่างนั้นเลย แม้ว่า 
จะถูกลูกเขยพยายามฆ่าหลายๆ ครั้งก็ตาม 
การเป็นอัมพาตครั้งนี้ทำให้ลูกเขยต้อง 
ย้ายกลับไปอยู่บ้านเดิมของตนเพื่อพักรักษา 
ตัว และลูกสาวคนเล็กของยายก็ย้ายตามสามี
ไปด้วย แต่เรื่องราวไม่ยุติเพียงเท่านั้น เพราะ 
พ่อแม่ของลูกเขยเห็นลูกชายของตนตกอยู่ 
ในสภาพเช่นนี้ ก็ปักใจเชื่อว่าโยมยายเป็นคน 
วางแผนยิงลูกของตน 
และเมื่อรู้ว่าโยมยายได้ยกบ้านและ 
ที่ดินทั้งหมดให้เป็นกรรมสิทธิ์ของลูกตนแล้ว 
จึงไม่รอช้ารีบมาทวงบ้านและที่ดินคืนทั้งหมด 
และไม่ต้องการให้โยมยายอยู่ในบ้านหลังนี้อีก 
ต่อไป จึงจ้างวานให้คนมารื้อบ้าน เมื่อบ้าน 
ถูกรื้อ โยมยายจึงจำต้องย้ายมาอยู่กับลูกสาว 
คนโต แต่ท่านก็ยังแวะเวียนไปดูที่บ้านเดิม 
ของท่านอยู่บ่อยๆ ทำให้คุณพ่อของลูกเขย 
ไม่พอใจ จึงเอาเอกสารคำตัดสินจากศาลมา 
ให้โยมยายดู เพื่อย้ำว่าท่านหมดกรรมสิทธิ์
ในการครอบครองที่ดินผืนนี้แล้ว 
ทำไมโยมยายถึงรักลูกสาวคนเล็กมาก 
ถึงกับยกบ้านและที่ดินให้กับลูกสาวและ 
ลูกเขย โยมยาย ลูกสาวคนเล็ก และลูกเขย 
เคยมีบุพกรรมร่วมกันมาอย่างไร ถึงได้คิดจะ 
ฆ่าโยมยายเพื่อเอาสมบัติ ถ้ามีจะต้องแก้ไข 
อย่างไรครับ 
คุณครูไม่ใหญ่
โยมยายรักลูกสาวคนเล็กมาก ถึงกับ 
ยกที่ดินและบ้านให้ลูกสาวและลูกเขย เพราะ 
ในอดีตลูกสาวและลูกเขยได้เป็นเจ้าหนี้เก่า 
ของยาย 
เรื่องราวมีอยู่ว่า ชาตินั้นลูกสาวกับ 
ลูกเขยก็เป็นญาติกับยาย ยายได้ไปขอยืมเงิน 
กับญาติสองสามีภรรยานี้มา โดยสองสามี
ภรรยามีอาชีพปล่อยเงินกู้ ต่อมายายไม่มี
เงินไปใช้คืน จึงได้หลบหนีย้ายไปอยู่เมืองอื่น 
โดยที่ไม่ได้ใช้หนี้ จึงทำให้ลูกเขยผูกโกรธ 
อาฆาต เมื่อมาถึงชาตินี้ ลูกเขยจึงคิดฆ่ายาย 
ด้วยวิบากกรรมและการผูกอาฆาตนั้น 
ดังนั้นในชาตินี้ ยายจึงต้องมาใช้หนี้
คืนด้วยการยกบ้านและที่ดินให้ลูกสาวและ 
ลูกเขย จะแก้ไขก็ให้ยายตัดวงจรเวร ด้วย 
การให้อภัย ให้อโหสิกรรม ให้ถือว่าใช้หนี้เก่า 
เขาไป แล้วก็ทำใจให้ใส อย่าไปติดใจ อย่าไป 
ผูกพันอะไรเลย 
เห็นไหมจ๊ะว่า ทำอย่างไรได้อย่างนั้น 
บางทีชาตินั้น กรรมยังไม่ทันส่งผล เพราะ 
มันต้องมีเวลาให้บาปทำงาน พอบาปได้ช่อง 
ก็เสียบเลย 
๑๐ มิถุนายน พ.ศ. ๒๕๔๘ 
๑๖ หนี้ข้ามชาติ ๒
เหตุใดทำให้โยมยายถูกขับออกจาก 
บ้านของตัวเอง โยมน้าคิดอย่างไรจึงปล่อย 
ให้คุณแม่แท้ๆ ของตัวเองเป็นอย่างนี้ ขณะนี้ 
โยมน้าสำนึกผิดหรือยัง โยมน้าคงบาปมาก 
ผมจะช่วยโยมน้าได้อย่างไรครับ 
คุณครูไม่ใหญ่
ให้ลูกไปโปรดโยมน้าและโยมยาย ด้วย 
การแนะนำให้ทั้งสองอโหสิกรรมซึ่งกันและ 
กัน เพราะเหตุที่เกิดนั้นก็เป็นเพราะผูกเวรกัน 
มา เป็นกรรมเก่าของโยมยาย แต่เป็นกรรม 
ใหม่ของโยมน้า ไม่ได้แปลว่าน้าใช้ของเก่านะ 
ถือว่าน้าสร้างกรรมใหม่ วงจรของวิบากกรรม 
มันเป็นอย่างนี้ ไม่ใช่ชาติที่แล้วเธอทำอย่างนี้ 
ชาตินี้ฉันลุยเธอแปลว่าลดไปชาติหนึ่ง ไม่ใช่นะ 
แต่ว่าไปเพิ่มชาติให้แก่คนทำ เป็นกรรมใหม่ 
ของคนทำ ต้องศึกษาให้เข้าใจนะจ๊ะ 
ดังนั้น ถ้าอโหสิกรรมให้กันได้ก็จะตัด 
วงจรเวร โดยเฉพาะลูกสาว ควรจะไปขออโหสิ
จากแม่ ให้น้ารีบไปขอระหว่างที่โยมยายยัง 
มีชีวิตอยู่จ้ะ 
๑๐ มิถุนายน พ.ศ. ๒๕๔๘ 
๑๗ วัตถุทานไม่บริสุทธิ์ 
คุณพ่อเป็นคนจีน สมัยเด็กท่านได้ไป 
เรียนหนังสือที่สิงคโปร์ หลังจบการศึกษา 
แล้ว ก็กลับมาสร้างฐานะด้วยสองมือเปล่า 
ที่อินโดนีเซีย จนกระทั่งมีสวนยางจำนวน 
มาก สามารถผลิตยางได้ในปริมาณที่มากพอ 
สำหรับใช้งานทั้งอินโดนีเซีย ซึ่งถือได้ว่าเป็น 
บริษัทที่มีอำนาจทางธุรกิจสูง ทำให้คุณพ่อ 
เป็นผู้มีอำนาจมาก 
คุณพ่อชอบช่วยเหลือผู้อื่น เคยช่วยผู้ 
ที่ถูกตัดสินจำคุกมาแล้วหลายคน หากท่าน 
ออกหน้าช่วยใคร ผู้นั้นก็จะถูกปล่อยให้เป็น 
อิสระทันที แต่เมื่อรัฐบาลเก่าถูกโค่นล้ม 
อินโดนีเซียเข้าสู่ยุคกีดกันชาวจีน ทุกอย่างก็ 
เปลี่ยนไป 
วันหนึ่งทางการสงสัยว่า คุณพ่อเปิด 
โรงเรียนสอนภาษาจีนเพื่อเป็นคอมมิวนิสต์ 
คุณพ่อรอดมาได้อย่างหวุดหวิด แต่ทรัพย์สิน 
ก็ถูกรัฐบาลยึดไปหมดจึงต้องย้ายออกนอก 
ประเทศไปอยู่ที่สิงคโปร์ซึ่งตอนนั้นลูกมีอายุ 
ได้เพียง ๕ ขวบเท่านั้น
บุพกรรมใดที่ทำให้หลังจากที่ลูกคลอด 
ออกมาธุรกิจของคุณพ่อเจริญรุ่งเรือง แต่ 
ทำไมภายหลังจึงถูกยึดทรัพย์สินไปหมด 
ทำไมคุณพ่อจึงอายุสั้น ท่านมีคตินิมิตเป็น 
อย่างไร ตายแล้วไปไหนมีอะไรฝากบอกหรือ 
ไม่ บุญที่ลูกได้ทำอุทิศให้ท่านได้รับไหมคะ 
คุณครูไม่ใหญ่
หลังจากลูกคลอดออกมา ธุรกิจของ 
คุณพ่อก็เจริญรุ่งเรือง แต่ต่อมาภายหลังถูก 
ยึดทรัพย์ไปหมด เพราะในอดีตลูกกับพ่อใน 
ชาตินั้นก็เป็นพ่อลูกกันเหมือนชาตินี้ ได้ร่วม 
บุญในการสร้างวัดแห่งหนึ่งด้วยทรัพย์ที่เกิด 
จากการไปยึดทรัพย์ผู้อื่น เพราะในชาตินั้น 
พ่อเป็นทหารได้ใช้กำลังทหารไปยึดทรัพย์ของ
กลุ่มตรงกันข้ามที่แย่งชิงอำนาจกัน และก็เอา 
ทรัพย์นั้นมาทำบุญ
ดังนั้นเมื่อบุญส่งผลก็ทำให้มีทรัพย์ 
แต่ทรัพย์นั้นเจือวิบัติ เพราะว่าวัตถุทานไม่ 
บริสุทธิ์ ทรัพย์ที่ได้จึงอยู่กับเราไม่นาน ก็ต้อง 
มีเหตุให้ทรัพย์ล่มสลายไป เพราะฉะนั้นเรา 
จะเห็นได้ว่า ทำไมวัตถุทานต้องบริสุทธิ์ ก็เพื่อ 
ไม่ต้องการให้มีวิบัติเจือ เวลาสมบัติเกิดขึ้นจะ 
ได้ไม่เสื่อมสลายไปด้วยประการใดๆ ก็ตาม 
ท่านอายุสั้นเพราะกรรมในอดีตที่จ้าง 
วานฆ่าผู้ที่ขัดผลประโยชน์ทางการค้า และ 
กรรมปัจจุบันที่ถล่มทลายสังขารร่างกายด้วย 
การดื่มเหล้าสูบบุหรี่อย่างหนักมาส่งผล ตาย 
แล้วด้วยคตินิมิตเศร้าหมอง จึงดำดิ่งไปมหา 
นรกขุม ๕ ด้วยกรรมดื่มสุรา สูบบุหรี่ กาลัง 
โดนนายนิรยบาลกรอกน้ากรดสีดาร้อนอยู่ 
ด้วยความทุกข์ทรมานมาก ไม่อาจรับบุญได้ 
แต่บุญที่อุทิศให้ก็จะไปคอยอยู่ที่ยมโลก และ 
ไม่มีข้อความใดฝากมาจ้ะ ก็ให้ลูกอุทิศบุญไป 
ให้เรื่อยๆ บุญจะไปคอยท่านอยู่ที่ยมโลก พ้น 
มหานรกมาเมื่อไรนั่นแหละจึงมารับตรงนี้ได้ 
เราจะเห็นว่า กฎแห่งกรรมไม่เคยละเว้น 
ใครแม้แต่คนเดียว ไม่ว่าคนนั้นจะเป็นยาจก 
หรือมหาเศรษฐีต่างก็หนีกฎแห่งกรรมไม่พ้น 
๒๗ พฤษภาคม พ.ศ. ๒๕๔๙ 
๑๘ คนขี้น้อยใจ
กรรมใดทำให้ลูกมีนิสัยขี้น้อยใจ คิด 
เล็กคิดน้อย อารมณ์ร้อน จะมีผลในการสร้าง 
บารมีของลูกอย่างไร จะแก้ไขได้อย่างไรคะ 
คุณครูไม่ใหญ่
นิสัยขี้น้อยใจ ชอบคิดเล็กคิดน้อย 
อารมณ์ร้อน ก็จะมีผลต่อการสร้างบารมีของ 
ลูก คือ จะทำให้บุญหกบุญหล่น ได้บุญไม่เต็ม 
เม็ดเต็มหน่วย เมื่อบุญส่งผลก็จะได้สมบัติ
ไม่เต็มที่เท่าที่ควรจะได้ ดังนั้นเมื่อรู้แล้ว ก็ให้ 
รีบแก้ไขด้วยการทำใจให้ใสๆ นั่งธรรมะให้ 
เยอะๆ แผ่เมตตาให้มากๆ 
๑๙ มกราคม พ.ศ. ๒๕๕๐ 
๑๙ เถียงพ่อแม่
กรรมใดทำให้ลูกชายป่วยเป็นต่อม 
ทอนซิลอักเสบ ตั้งแต่ ๒ ขวบ ต้องหาหมอ 
ทุกอาทิตย์ พออายุ ๕ ขวบ ก็ถูกผ่าตัดต่อม 
ทอนซิลออกไปทั้งสองข้าง 
คุณครูไม่ใหญ่
ลูกชายป่วยเป็นทอนซิลอักเสบและถูก 
ผ่าตัดต่อมทอนซิลออกไป เพราะชาติในอดีต 
ก่อนมาบวชในช่วงวัยรุ่นมักจะเกเร เคยเถียง 
ผู้ใหญ่ เถียงพ่อเถียงแม่บ่อยๆ วิบากกรรมนี้ 
มาส่งผลจ้ะ 
๖ ธันวาคม พ.ศ. ๒๕๔๘ 
๒๐ ขาไพ่
ทำไมคุณยาย เพื่อนๆ ของคุณยาย และ 
คุณน้าของผมจึงชอบเล่นไพ่ เขาจะได้รับผล 
กรรมอย่างไร และจะต้องทำอย่างไรจึงจะให้ 
เขาเลิกเล่นไพ่ได้ครับ 
คุณครูไม่ใหญ่
คุณยาย เพื่อนของคุณยาย และคุณน้า 
ชอบเล่นไพ่ แม้จะไม่ได้เล่นขนาดเป็นผีพนัน 
หรือเล่นกันจนหมดเนื้อหมดตัวก็ตาม ก็จะ 
ทำให้จิตใจตกต่ำ เศร้าหมอง ทำให้ห่างไกล 
จากบัณฑิตนักปราชญ์ และผังนี้อาจจะทำให้ 
ไปอยู่ในสิ่งแวดล้อมที่เป็นอบายมุข หรือไป 
เกิดอยู่ตรงนั้น ก็มีสิทธิ์ที่จะเข้าสู่วงจรแห่ง 
อบายมุข ซึ่งจะทาให้ชีวิตตกต่ำ
จะแก้ไข ก็ต้องชี้โทษให้ท่านเหล่านั้น
เข้าใจ อีกทั้งเวลาทำบุญก็อธิษฐานจิตให้ท่าน
เลิกเล่น 
๓๐ มิถุนายน พ.ศ. ๒๕๔๙ 
๒๑ เล่นหุ้นเก็งกำไร
การเก็งกำไรในตลาดค้าเงิน, ค้าทอง, 
น้ำมัน หรือตลาดอื่นๆ ที่เป็น Zero-sum 
game คือ หากมีคนได้กำไร จะมีคนขาดทุน 
ในจำนวนเงินที่เท่ากัน โดยนำเงินจากผู้ที่คาด
เหตุการณ์ผิด ไปจ่ายให้ผู้ที่คาดการณ์ถูก การ 
ซื้อขายแบบนี้เป็นมิจฉาอาชีวะหรือไม่ 
ขณะนี้ลูกเล่นหุ้นอยู่ แต่เป็นหุ้น Positive 
sum game คือ ถ้าเศรษฐกิจดี หุ้นขึ้น ทุกคน 
ที่ถือหุ้นอยู่จะได้กำไร ลูกสงสัยว่า การเล่นหุ้น 
เป็นมิจฉาอาชีวะหรือไม่ 
คุณครูไม่ใหญ่
การเก็งกำไรในตลาดค้าเงิน, ค้าทอง, 
น้ำมัน หรืออื่นๆ ที่เป็น Zero-sum game 
การซื้อขายแบบนี้ยังไม่จัดว่าเป็นมิจฉาอาชีวะ 
โดยตรง ยกเว้นใช้ขบวนการพิเศษ เพื่อสร้าง 
ราคา หรือดันราคาอย่างไม่มีเหตุผล หรือผิด 
ปกติ 
การที่ลูกเล่นหุ้นก็ไม่ถือว่าเป็นมิจฉา 
อาชีวะ เพราะเป็นมูลค่าตามความเป็นจริง 
ของบริษัทนั้นๆ ยกเว้นไปปั่นหุ้น หรือสร้าง 
ราคาเกินความจริง 
๑๒ มกราคม พ.ศ. ๒๕๕๐ 
๒๒ ทำอะไรก็ไม่สำเร็จ
หลานเขยเคยทำงานหลายอย่างแต่ก็ทำ
ไม่ได้นาน ไปประกอบอาชีพทำของที่ระลึก 
ก็ไม่ประสบความสำเร็จ ไปประกอบธุรกิจ 
ทำไส้กรอกก็ถูกหุ้นส่วนโกงไปเป็นล้านบาท 
ประกอบอาชีพอะไรก็ล้มเหลว ปัจจุบันอยู่ 
บ้านเฉยๆ ดื่มไวน์และสูบบุหรี่ทั้งวัน โดยใช้ 
เงินของคุณแม่ของเขา (ขณะนี้แม่ของเขาอายุ 
๗๕ ปี แต่ยังต้องออกไปทำงานทุกวัน) 
เขามีนิสัยแปลกๆ ชอบปล่อยผมและ 
ไว้หนวดเครายาว นานๆ จึงจะยอมตัด ชอบ 
สะสมวัตถุโบราณเป็นชีวิตจิตใจ แม้แต่ผ้านุ่ง 
ของคุณยายซึ่งเสียชีวิตแล้วก็ยังขอไปเก็บ 
สะสมไว้ เป็นคนมีจิตใจอ่อนโยน อ่อนน้อม 
ต่อญาติผู้ใหญ่ฝ่ายภรรยามาก เพราะเขารู้สึก 
ว่าครอบครัวทางภรรยาเป็นครอบครัวอบอุ่น 
เขาทั้งสองอยู่ด้วยกันแต่ก็ไม่มีลูกด้วยกัน 
ทำไมลูกเขยของพี่สาวจึงประกอบ 
อาชีพอะไรก็ไม่สำเร็จ ควรแก้ไขอย่างไร และ 
มีบุพกรรมอย่างไรจึงชอบสะสมวัตถุโบราณ 
ปล่อยตัวตามสบาย และมีนิสัยสุภาพอ่อน 
โยนกับญาติฝ่ายภรรยา หลานสาวและหลาน 
เขยมีบุพกรรมอะไรจึงไม่มีลูกด้วยกัน 
คุณครูไม่ใหญ่
หลานเขยประกอบอาชีพอะไรก็ไม่ 
ประสบผลสำเร็จ แต่ก็ได้เงินจากแม่ที่ให้ใช้ 
ตลอด เพราะปัจจุบันขาดอิทธิบาท ๔ คือ 
ฉันทะ วิริยะ จิตตะ วิมังสา ในการทำงาน 
ขาดกัลยาณมิตรและทีมงานมาช่วย เนื่องจาก 
ชาติที่ผ่านมา ทำบุญร่วมกับแม่ แต่เป็นเงิน 
ของแม่ คือร่วมอนุโมทนาบุญ และก็ไม่ค่อย 
ชอบชวนคนทำบุญด้วย 
ที่ชอบสะสมวัตถุโบราณและปล่อยตัว 
ตามสบาย เพราะติดนิสัยข้ามชาติมาที่อดีต 
เป็นลูกคนมีฐานะ จึงมักชอบทำตัวตามสบาย 
ยามว่างก็ชอบหางานอดิเรกตามความพอใจ 
ตามยุคตามสมัยในยุคนั้นๆ เช่น ในยุคนี้ก็
ชอบสะสมวัตถุโบราณ เป็นต้น 
ลูกสาวของพี่สาวและสามีของเขา 
ไม่มีลูกในตอนนี้ แต่ถ้าอยากมีก็มีได้ ไม่มี
บุพกรรมอะไรที่จะทำให้ไม่มีลูก เพราะไม่มี
กรรมทำแท้งจ้ะ 
๒๔ ธันวาคม พ.ศ. ๒๕๔๘ 
๒๓ ดื่มเบียร์วันละขวด
สามีของลูกดื่มเบียร์วันละขวด ซึ่งก่อน 
หน้านี้ลูกเป็นคนรินให้ แต่ปัจจุบันลูกเลิกรินให้ 
แล้ว หากสามียังแก้นิสัยไม่ได้ ชาติหน้าเราทั้ง
สองจะเป็นอย่างไร ลูกควรปฏิบัติตัวอย่างไรกับ 
เรื่องนี้ดีคะ 
คุณครูไม่ใหญ่
สามีดื่มเบียร์ทุกวัน วันละขวด โดยก่อน 
หน้านี้ลูกคอยรินให้ แต่ปัจจุบันตัวลูกเลิกรินให้
แล้ว หากสามียังไม่เลิกดื่มเบียร์ เมื่อวิบากกรรม 
ส่งผล ก็จะทำให้สามีเป็นใบ้ บ้า ปัญญาอ่อน 
และตัวลูกก็จะต้องคอยดูแลปรนนิบัติ จะแก้ไข 
ตัวลูกก็ต้องเป็นกัลยาณมิตรให้สามี โดยค่อยๆ 
อธิบายให้เขาเข้าใจด้วยเหตุผล และด้วยใจที่ใส 
เยือกเย็น และอดทน 
๑ มิถุนายน พ.ศ. ๒๕๕๐ 
๒๔ ถูกคนนินทา
ปัจจุบันลูกสาวคนที่สองอายุ ๑๓ ปีแล้ว 
คราวใดที่เธอถูกเพื่อนนินทา เธอจะทนไม่ได้ 
อย่างมาก แม้จะไม่แสดงออกที่โรงเรียน แต่ 
จะกลับมาระบายและบ่นกับลูกที่บ้านเป็น 
ประจำ ทำไมเขาจึงเป็นเช่นนี้ และจะแก้ไข 
ได้อย่างไรคะ 
คุณครูไม่ใหญ่
ลูกสาวมักจะทนการถูกนินทาไม่ได้ 
ต้องมาระบายให้ตัวลูกฟังเป็นประจำ เพราะ 
เป็นธรรมชาติของมนุษย์อย่างหนึ่ง กับติด 
นิสัยทนไม่ได้มาข้ามชาติด้วย 
จะแก้ไขก็ให้รู้จักปล่อยวาง แล้วหมั่น 
นั่งสมาธิแผ่เมตตาและให้อภัย เพราะคนยัง 
มีกิเลสก็ต้องตกอยู่ในโลกธรรม ๘ ประการ 
ซึ่งเป็นธรรมประจำโลกหรือเป็นของคู่โลกนี้
คือ มีลาภ เสื่อมลาภ มียศ เสื่อมยศ มีคน 
สรรเสริญ มีคนนินทา มีสุข มีทุกข์ ซึ่งเป็นเรื่อง 
ธรรมดา เพราะเราก็ทำมาอย่างนี้ 
ช่วงไหนที่เราสร้างมหาทานบารมี เราก็
มีลาภ ช่วงไหนหยุดทำก็เสื่อมลาภ เพราะไม่มี
บุญรองรับสมบัติ ยศก็เช่นเดียวกัน 
ดังนั้น อย่าเสียเวลาที่จะแก้ไขคนอื่น 
เลย มาแก้ไขตนเองดีกว่า มนุษย์เสียเวลาไป 
มากกับการพยายามที่จะไปแก้ไขข้อผิดพลาด 
ของเพื่อนมนุษย์ แต่กับข้อผิดพลาดของตัว 
เองไม่ค่อยจะแก้ไข ทั้งๆ ที่หากแก้ไขตัวเรา 
เองได้แล้วจะเป็นสุขใจ แต่มนุษย์ไม่ค่อยชอบ 
แก้ไขตนเอง ชอบแก้ตัวมากกว่า 
๒๘ กรกฎาคม พ.ศ. ๒๕๕๐ 
๒๕ ฆ่าตัวตาย
วันที่ ๘ กุมภาพันธ์ ๒๕๔๘ ลูกได้รับ 
โทรศัพท์ที่สร้างความสะเทือนใจที่สุดในชีวิต 
น้องสาวโทรมาบอกว่า คุณแม่เสียชีวิตจาก 
การยิงตัวตายถึง ๔ นัด ลูกตกใจแทบช็อก 
ร้องไห้ทำอะไรไม่ถูก โทรไปปรึกษาพระ 
อาจารย์ที่วัด ท่านก็ให้สติและแนะนำวิธีการ 
ต่างๆ ตามหลักวิชชาที่หลวงพ่อสอน ลูกจึง 
ค่อยตั้งสติได้และปฏิบัติตาม 
คุณแม่ท่านคิดอย่างไรจึงฆ่าตัวตาย 
ทั้งๆ ท่านก็รู้ว่าเป็นบาป ปกติท่านเป็นคน 
ชอบทำบุญ เป็นอุปัฏฐากใหญ่วัดใกล้บ้าน 
ไปวัดทุกวันพระ แม้ในวันเสียชีวิตท่านยังไป 
ทำบุญและยังได้เป็นผู้กล่าวนำถวายสังฆทาน
ที่วัดเลย 
คุณครูไม่ใหญ่
คุณแม่ฆ่าตัวตายทั้งๆ ที่รู้ว่าเป็นบาป 
เพราะกรรมในอดีตแม่เคยปล่อยเงินกู้แล้วลูก 
หนี้ไม่อาจจะหาเงินมาใช้ได้ จึงบีบคั้นให้ลูก 
หนี้เอามาใช้ จนลูกหนี้ซึมเศร้าเฉาชีวิตเลยฆ่า 
ตัวตาย ดังนั้นเมื่อกรรมตามมาส่งผลจึงทำให้ 
คุณแม่เกิดเบื่อชีวิตคิดอยากตาย แล้วในที่สุด 
ก็ฆ่าตัวตาย 
กรรมนี้ยังมีกำลังแรงกล้าอยู่จึงเบียด 
กรรมทุกอย่าง เป็นผังสำเร็จติดมาเลย บุญ 
ปัจจุบันแค่เลื่อนความตายออกมา แต่ก็หนี
ไม่พ้นจ้ะ 
๗ เมษายน พ.ศ. ๒๕๔๘ 
๒๖ เจ้ามือหวย
ในอดีตลูกเคยเป็นเจ้ามือหวย มีรายได้ 
เข้ามามาก แต่ตอนหลังเมื่อได้มาสร้างบารมี 
กับหลวงพ่อจึงเลิกอาชีพดังกล่าว ลูกจะได้ 
รับวิบากกรรมอย่างไร และควรแก้ไขอย่างไร 
ไม่ให้วิบากกรรมส่งผล 
คุณครูไม่ใหญ่
ลูกเคยเป็นเจ้ามือหวย และมาเลิกภาย 
หลัง ก็จะมีวิบากกรรมคือ สมบัติก็จะมีวิบัติ 
ติดมา เพราะได้มาจากความหลงงมงายของ 
เพื่อนมนุษย์ที่มาแทงกัน ซึ่งส่วนใหญ่จะ 
เสียมากกว่าได้ สมบัติก็จะมีเหตุอันตรธาน 
ด้วยประการต่างๆ จะแก้ไขก็ให้ลืมอดีตที่
ผิดพลาดให้หมด ให้เริ่มต้นทำบุญทุกบุญให้ 
มากๆ ทั้งทาน ศีล ภาวนา เป็นต้นจ้ะ 
๑๕ มกราคม พ.ศ. ๒๕๔๘ 
๒๗ เชียร์มวย
บ่อยครั้งที่มีการถ่ายทอดสดมวยชิง 
แชมป์โลกของนักมวยขวัญใจคนทั้งประเทศ 
ซึ่งคนทั้งประเทศต่างก็คอยเชียร์อยู่หน้าจอ 
ทีวี หากแฟนมวยเชียร์มวยโดยไม่มีการพนัน 
เขาจะมีวิบากกรรมไหมคะ 
คุณครูไม่ใหญ่
หากเชียร์มวยชิงแชมป์โลกแต่ไม่มี
การพนันติดปลายนวม ก็ได้ชื่อว่าเป็นการ 
อนุโมทนาบาป หรือสนุกสนานพลอยยินดี
กับการชกมวยชิงแชมป์ ก็จะมีเชื้อที่จะชอบ 
ตัดสินแก้ปัญหาด้วยความรุนแรง ถ้ากรรม 
หนักจะทำให้ไปเกิดในสังคมที่ชอบใช้ความ 
รุนแรงตัดสินระหว่างเผ่าบ้าง ระหว่างแคว้น 
ที่ตนไปเกิดบ้าง โดยขึ้นอยู่กับการอนุโมทนา 
บาปนั้นรุนแรงมากน้อยเพียงใด ถ้ากรรม 
หนักสุดจะทำให้ไปเกิดในยุคสงครามระหว่าง 
ประเทศ ที่แต่ละประเทศชอบใช้ความรุนแรง 
แก้ปัญหากัน 
๑๗ มกราคม พ.ศ. ๒๕๔๘ 
๒๘ รวยเพราะเลี้ยงไก่
ผมแต่งงานใหม่กับภรรยาคนปัจจุบัน 
จริงๆ แล้วผมรู้จักกับเธอตั้งแต่ผมทำร้าน 
อาหารอยู่ที่แคนาดาแล้ว เพราะเธอได้ไปช่วย 
ทำงานในร้านอาหารของผม ตอนที่เธอไป 
เรียนต่อปริญญาโทที่แคนาดา เธอเป็นคนไม่ 
ชอบพูด แต่ชอบชวนผมเข้าวัดทำบุญและพา 
ให้ผมได้มาพบกับวัดภาวนาเท็กซัส ทำให้ผม 
ได้ทำบุญอย่างต่อเนื่องกับหมู่คณะมาจนถึง 
ทุกวันนี้ครับ 
ทำไมผมประกอบอาชีพที่ไม่ขัดต่อศีล 
ธรรมแล้วมักจะล้มเหลว แต่พอประกอบ 
อาชีพขัดต่อศีลธรรม เช่น ลงทุนทำฟาร์ม 
ไก่ ฟาร์มวัว กลับไปได้ด้วยดี ปัจจุบันผมทำ 
ฟาร์มไก่ร่วมกับพี่ชาย ซึ่งเลี้ยงไก่ส่งให้กับ 
บริษัทยักษ์ใหญ่เป็นอันดับ ๓ ของอเมริกา ซึ่ง 
ผมไม่ชอบเลย แต่ทำงานอย่างอื่นมักจะเจ๊ง 
ทำไมผมจึงประสบความสำเร็จใน 
กิจการที่ขัดต่อศีลธรรมครับ จะหลุดพ้นจาก 
วงจรอาชีพนี้เมื่อไร และผมอยากจะเปิดร้าน 
อาหารอีกครั้งจะประสบความสำเร็จไหมครับ 
คุณครูไม่ใหญ่
ลูกประกอบอาชีพที่ไม่ขัดต่อศีลธรรม 
แล้วมักจะประสบความล้มเหลว แต่พอ 
ประกอบอาชีพขัดต่อศีลธรรม เช่น ลงทุนทำ 
ฟาร์มไก่ ฟาร์มวัว กลับไปได้ดีนั้น ความจริง 
ไม่ได้เป็นอย่างที่ลูกเข้าใจ 
เนื่องจากตัวลูกเป็นคนใจร้อน ใจเร็ว 
จึงทำงานบริการได้ไม่สมบูรณ์ อาชีพจึงไม่รุ่ง 
บางทีปากไวกว่าใจ แต่พอมาทำงานที่ไม่ได้ 
บริการคน แต่มาบริการไก่กับวัว ซึ่งมันไม่ 
ขัดคอเลย จึงทำให้พอไปได้ เพราะทำกับคน 
มันต้องคอยเอาใจเขา ถ้าทำกับไก่และวัวมัน 
ไม่ขัดคอ มันก็พอไปได้ แต่ก็ไม่ถึงกับรุ่ง 
มากนัก แถมมีกรรมใหม่แถมมาด้วย ตรงนี้
อันตราย 
อีกประการ ในอดีตเมื่อลูกทำบุญแล้ว 
มักจะไม่ค่อยได้อธิษฐานจิตล้อมกรอบไว้ว่า 
ให้ได้อาชีพที่ดีๆ มีช่องทางดีๆ ทำมาหากิน 
อะไรที่เป็นมิจฉาอาชีวะจะไม่ทำ เพราะฉะนั้น
ต้องอธิษฐานนะจ๊ะ 
ปัจจุบันได้ร่วมทำฟาร์มไก่กับพี่ชาย 
ส่งให้กับบริษัทยักษ์ใหญ่เป็นอันดับ ๓ ของ 
อเมริกา ถ้าลูกอยากเลิกอาชีพนี้แล้วหันมา 
ทำร้านอาหารอีกครั้ง ก็สามารถทำได้ แล้วก็ 
จะทำได้ดีด้วย แต่ลูกจะต้องทบทวนดูข้อผิด 
พลาดที่เคยทำร้านอาหารที่ผ่านมา ต้องมี
ความกล้าหาญที่จะหันมาดูตัวเราเอง ทบทวน 
ดูว่า เรามีข้อผิดพลาดอะไรบ้าง เช่น ใจร้อน 
ใจเร็ว ปากไว เหล่านั้นเป็นต้น แล้วก็ปรับปรุง 
แก้ไขให้ดีขึ้นในทุกด้าน ก็จะสามารถประสบ 
ความสำเร็จได้ เพราะบุญเก่าในอดีตบวกกับ 
บุญใหม่เริ่มจะส่งผลแล้วจ้ะ ให้รีบทำบุญใหม่ 
เพิ่มขึ้นจ้ะ 
๒๑ พฤศจิกายน พ.ศ. ๒๕๔๘ 
๒๙ วัดก็เข้า เจ้าก็ไหว้
คุณแม่ของลูกรักการทำบุญแต่ก็ชอบ 
ไหว้เจ้า ลูกชอบชวนท่านทำบุญกับหมู่คณะ 
และทันทีที่ท่านทราบว่าลูกเป็นประธานกอง 
กฐินสร้างอาคาร ๑๐๐ ปี คุณยายอาจารย์ฯ 
ท่านก็ร่วมบุญกับลูกทันที บุญนี้จะส่งผลอย่าง 
ไรกับท่านต่อไปคะ 
คุณครูไม่ใหญ่
แสดงว่าตอนนี้คุณแม่ท่านยังไม่เข้าใจ 
เกี่ยวกับเรื่องการทำบุญและความเป็นจริง 
ของชีวิตเพียงแต่ทำไปตามประเพณี 
ในกรณีทั่วไปสำหรับผู้ที่ศรัทธาในการ 
ไหว้เจ้า และการสร้างบุญบูชาเทพเจ้าในแบบ 
ที่ยังไม่เข้าใจเรื่องราวความเป็นจริงของชีวิต 
และทำอย่างนี้เรื่อยๆ จนกระทั่งหมดอายุขัย 
พวกเขาเหล่านั้นเมื่อละโลกก็จะไปเป็น 
ภุมมเทวาที่มีวิมานอยู่ที่ศาลเจ้าที่ตนเอง 
ไปไหว้เป็นประจำนั่นเอง 
ในกรณีที่ชอบไหว้เจ้าควบคู่กับทำบุญ 
ในพระพุทธศาสนาแบบตามประเพณีหรือทำ
ตามที่มีคนมาบอกมาชวนแต่ก็ยังไม่เข้าใจใน 
เรื่องการสร้างบารมี คือชวนก็ทำ คนเหล่านี้ 
เมื่อละโลกแล้วก็จะมีภพภูมิที่สูงขึ้นอีกหน่อย 
คืออัพเกรดไปเป็นเทวดาที่อยู่ชั้นจาตุมหารา-
ชิกาโดยมักจะไปเป็นคนธรรพ์อยู่ในกลุ่ม 
ที่มีความศรัทธาในเทพเจ้าเหมือนๆ กัน 
ในกรณีคุณแม่ของลูก ถ้าลูกอยากให้ 
คุณแม่ไปดุสิตบุรี ลูกจะต้องแนะนาให้คุณ 
แม่เข้าใจในเรื่องการสร้างบารมีซึ่งตัวลูก 
ก็ต้องเข้าใจก่อน และให้ท่านมีศรัทธาใน 
พระรัตนตรัย เคารพกราบไหว้เฉพาะพระ 
รัตนตรัยแต่เพียงอย่างเดียวเท่านั้น แล้วก็ชวน 
ท่านหมั่นสร้างทานบารมีกับหมู่คณะ ไม่ว่าจะ 
เป็นบุญเล็กบุญน้อยบุญใหญ่ก็ให้ท่านทำเต็ม 
ที่เต็มกำลังแล้วชักชวนให้ผู้อื่นทำด้วย 
แต่แค่นั้นก็ยังไม่พอ ต้องแนะนาให้คุณ 
แม่รักษาศีล ๕ และรักษาศีล ๘ ในวันพระ 
เป็นประจำ แล้วก็หมั่นเจริญสมาธิภาวนา 
จนกระทั่งท่านเห็นองค์พระภายในตัวชัดใส 
สว่างและให้อธิษฐานจิตให้ได้สร้างบารมีกับ 
หมู่คณะ ตามติดไปดุสิตบุรี วงบุญพิเศษ เขต 
บรมโพธิสัตว์ ไปทุกภพทุกชาติ ถ้าทำได้ดังนี้ 
คุณแม่ก็จะสามารถตามลูกสาวไปสร้างบารมี
กับหมู่คณะ และกลับดุสิตบุรีได้ คือตอนยังมี 
ชีวิตอยู่จะทำอะไรก็ได้ทั้งนั้น ก็ต้องแนะนำให้
ท่านทำดังกล่าวนั่นแหละ 
๑๙ กันยายน พ.ศ. ๒๕๕๒ 
๓๐ โฆษณาขายเหล้า
ลูกทำงานในฝ่ายขายโฆษณา บางครั้ง 
ต้องขายโฆษณากับบริษัทเหล้าเบียร์ และ 
บุหรี่ ลูกจะมีวิบากกรรมหรือไม่คะ 
ลูกจะแก้ไขอย่างไร จึงไม่ต้องมาพัวพัน 
กับสิ่งเหล่านี้ แต่หลังจากได้ศึกษาธรรมะ 
จากจานดาวธรรมแล้ว ลูกก็หลีกเลี่ยงโดย 
ไม่ยอมรับโฆษณาสินค้าเหล่านี้มาประมาณ 
๒ ปีกว่าแล้วค่ะ 
คุณครูไม่ใหญ่
ลูกอยู่ฝ่ายขายโฆษณา บางครั้งได้ขาย 
โฆษณากับบริษัทเหล้า เบียร์ บุหรี่ ก็จะมี
วิบากกรรม คือ มีเชื้อที่จะทำให้มีสมาชิก 
ครอบครัว หรือหมู่ญาติติดเหล้า เบียร์ บุหรี่ 
จนบางครั้งต้องมาดูแลรับผิดชอบคนเหล่านี้
หรือไม่ก็ไม่สบายใจจากบุคคลเหล่านี้ ดังนั้น 
การที่ลูกเลิกได้ก็เป็นสิ่งดี น่าอนุโมทนา 
ลูกจะต้องไม่ไปรับโฆษณาในแวดวง 
ดังกล่าวอีก และให้ลืมอดีตที่ผิดพลาดไป 
ให้หมด เมื่อทำบุญทุกบุญให้อธิษฐานจิตว่า 
อย่าได้ไปข้องเกี่ยวกับสิ่งเหล่านี้อีก และให้ 
พ้นจากวิบากกรรมนี้ จะเกิดไปในภพชาติใด 
ขออย่าให้สมาชิกในครอบครัวติดเหล้า เบียร์ 
บุหรี่ เป็นต้น 
๑๘ เมษายน พ.ศ. ๒๕๔๘ 
๓๑ ทุนหาย กำไรหด
ตัวลูกเองเคยทำร้านอาหารแต่ไม่ 
ประสบความสำเร็จ มีหนี้สิน จะขายของสิ่ง 
ใดก็ไม่ค่อยจะได้ราคา มักขาดทุนอยู่เสมอ 
ความจำก็ไม่ค่อยดี และมักง่วงเหงาหาวนอน 
อยู่เป็นประจำ ไม่ทราบว่าเกิดจากบุพกรรมใด 
จะแก้ไขอย่างไร และลูกเคยสร้างทานบารมี
มามากน้อยเพียงใดคะ 
คุณครูไม่ใหญ่
ลูกเคยทำร้านอาหารแต่ไม่ประสบ 
ความสำเร็จ แถมมีหนี้สิน ขายของขาดทุน 
ความจำเสื่อม มักง่วงเหงาหาวนอน เพราะ 
มีวิบากกรรมในอดีตมาตัดรอนที่มักไม่ค่อย 
รักษาสัญญาในการค้า และมักทำทานไม่ต่อ 
เนื่อง ดังนั้นสมบัติจึงไม่ต่อเนื่อง อีกทั้งเวลา 
ค้าขายก็ชอบโกหก เพื่อให้ขายของได้ จึงทำให้
ความจำไม่ดี และง่วงเหงาหาวนอนเป็นประจำ
จะแก้ไขก็ให้หมั่นออกกำลังกายให้ 
ร่างกายสดชื่น พักผ่อนให้เพียงพอและสั่งสม 
บุญทุกบุญ ทั้งทาน ศีล ภาวนา ให้สม่ำเสมอ 
จนตลอดชีวิต แล้วอธิษฐานจิตให้พ้นจาก 
ภาวะนี้ แล้วตามติดไปดุสิตบุรี วงบุญพิเศษ 
เขตบรมโพธิสัตว์ อย่าได้พลัดกันเลยจ้ะ 
๒๓ มิถุนายน พ.ศ. ๒๕๔๘ 
๓๒ หลับตื้น ตื่นง่าย
บุพกรรมใดทำให้ลูกเป็นคนนอนหลับ 
ตื้น ตื่นง่าย เมื่อตื่นแล้วก็หลับต่อยาก ทำ 
อย่างไรจึงจะดีขึ้นคะ 
คุณครูไม่ใหญ่
เหตุที่ลูกเป็นคนนอนหลับตื้น ตื่นง่าย 
เมื่อตื่นแล้วก็หลับต่อยาก เพราะในอดีตชาติ 
ชาติหนึ่ง ลูกชอบจัดงานมหรสพอึกทึกดึกดื่น 
รบกวนชาวบ้านบ่อยๆ ทำให้เขานอนไม่ค่อย 
หลับ จึงทำให้มีอาการเช่นนี้ ให้ทำบุญถวาย 
เครื่องนอนแด่พระภิกษุสามเณรและผู้ยากไร้ 
แล้วอธิษฐานจิต อาการก็จะดีขึ้น 
๒๓ สิงหาคม พ.ศ. ๒๕๕๐ 
๓๓ คนวงการบันเทิง
ผมเกิดที่เมืองชิคาโก รัฐอิลลินอยส์ 
สหรัฐอเมริกาครับ เรียนจบปริญญาตรีด้าน 
ภาพยนตร์จากมหาวิทยาลัยแคลิฟอร์เนียใต้
จบแล้วก็เข้าทำงานกับสถานีวิทยุของ CBS 
ที่รัฐไวโอมิง ๒ ปี จากนั้นจึงมาเป็นผู้อำนวย 
การผลิตภาพยนตร์ของ ABC ที่รัฐโคโรลาโด 
สภาพสิ่งแวดล้อมของคนบันเทิง ทำให้ผมคุ้น 
เคยกับการดื่มเหล้า เบียร์ ไวน์ และยังสูบบุหรี่
เป็นปกติถึงวันละ ๒ ซอง 
ครั้งหนึ่งผมได้ไปสร้างภาพยนตร์ที่
ประเทศสเปนเป็นเวลา ๑ ปี คนที่นั่นดื่มเบียร์ 
และไวน์เหมือนกับดื่มน้ำเปล่าเลยครับ ทำให้ 
ผมคุ้นกับสิ่งเหล่านี้โดยไม่รู้ตัว ทั้งๆ ที่พื้นฐาน 
เดิมผมไม่ชอบเลย 
ผมอยากเลิกจากสิ่งเหล่านี้โดยเด็ด 
ขาดจึงได้เข้าคอร์สเลิกบุหรี่ ๓ เดือน ช่วงนั้น 
ผมได้ไปรับประทานอาหารที่ทำจากน้ำมัน 
ปิโตรเลียมของพ่อค้าชาวสเปน ซึ่งส่งผลให้ 
คนที่รับประทานตายถึงเดือนละ ๓๐๐ คน 
ผมเองตอนนั้นสุขภาพย่าแย่จนเกือบตาย ได้ 
กลับมารักษาตัวที่สหรัฐอเมริกา จากนั้นผม 
จึงหันหลังให้กับวงการภาพยนตร์ เพราะไม่ 
อยากไปยุ่งเกี่ยวกับอบายมุขทั้งหลายอีก 
ผมมีบุพกรรมอย่างไรจึงต้องคลุกคลีอยู่ 
ในวงการบันเทิงแวดล้อมด้วยอบายมุข กรรม 
อะไรทำให้ผมต้องไปรับประทานอาหารจาก 
น้ำมันปิโตรเลียมจนเกือบเสียชีวิต 
คุณครูไม่ใหญ่
ลูกต้องมาอยู่ในวงการบันเทิงที่แวดล้อม 
ด้วยอบายมุข เพราะกรรมคบคนพาล ดื่ม 
เหล้า เจ้าชู้ เล่นการพนันในอดีตมาส่งผล ส่วน 
วงการบันเทิงแค่เป็นอาชีพปัจจุบันจ้ะ 
ลูกต้องไปรับประทานอาหารที่ทำจาก 
น้ำมันปิโตรเลียมจนเกือบเสียชีวิต เพราะ 
กรรมในอดีต ตอนดื่มเหล้าแล้วเมา ได้เอายา 
เบื่อใส่กับแกล้มให้คู่อริกินเพื่อสั่งสอน เพราะ 
ทะเลาะกันในวงเหล้าเดียวกันนั่นแหละ 
วิบากกรรมนี้ตามมาส่งผล ทำให้ลูกเกือบ 
ตายเหมือนกัน 
๑๘ กรกฎาคม พ.ศ. ๒๕๔๘ 
๓๔ ติดอ่าง
ตัวลูกเองเมื่อยังเล็กอยู่จะพูดติดอ่าง 
บ่อยครั้งที่ลูกพูดไม่ออกจนต้องใช้มือตบปาก 
ตัวเอง หรือบางครั้งลูกต้องขึ้นไปบนโต๊ะแล้ว 
กระโดดลงมา จึงจะพูดคำนั้นออกมาได้ บาง 
ครั้งพี่ๆ ก็จะช่วยตบปากลูกก่อนที่ลูกจะตบ 
เอง ลูกติดอ่างตั้งแต่เด็ก มาดีขึ้นตอนช่วง 
เรียนมัธยมอาการติดอ่างจึงค่อยๆ หายไป 
บุพกรรมใดที่ทำให้ตอนเป็นเด็กลูกพูด 
ติดอ่าง และคนพูดติดอ่างทุกคนมีกรรมที่ทำ 
มาเหมือนกันหรือไม่อย่างไร 
คุณครูไม่ใหญ่
ตอนเด็กลูกติดอ่าง เพราะกรรมล้อ 
เลียนในอดีตตามมาส่งผล เรื่องมีอยู่ว่า ชาติ 
ก่อนในหมู่บ้านที่ลูกอยู่มีเพื่อนติดอ่าง จึง 
ชอบล้อเลียนแกล้งเขา โดยไม่มีเจตนาร้าย 
แค่สนุกปาก แต่ลำบากคนอื่น ต้องการความ 
สนุกสนาน แต่ก็ทำให้เขาอับอาย วิบากกรรม 
นี้ตามมาส่งผล 
คนพูดติดอ่าง มักเกิดจากกรรม ๓ 
อย่าง มารวมกันบ้าง หรืออย่างใดอย่างหนึ่ง 
บ้าง ดังนี้ 
๑. กรรมสุรา 
๒. วจีกรรมที่ดุด่าว่าคนจนเขาขาด 
ความมั่นใจเป็นประจำ พอเขาขาดความ 
มั่นใจเขาก็พูดตะกุกตะกัก 
๓. กรรมล้อเลียน ให้เขาอับอาย 
๑๖ มิถุนายน พ.ศ. ๒๕๔๘ 
๓๕ ต่างกันที่เป้าหมาย
ลูกมีเพื่อนสนิทคนหนึ่งเรารู้จักกันมา 
ประมาณ ๑๕ ปี ความพิเศษของเพื่อนคนนี้ 
คือเราเกิดวันเดือนปีและโรงพยาบาลเดียวกัน 
แต่เวลาตกฟากต่างกัน ลูกเกิดกลางคืน ส่วน 
เพื่อนเกิดตอนเช้า เรามีเหตุการณ์ดีหรือร้าย 
เกิดขึ้นในเวลาใกล้เคียงกัน จึงทำให้เรา ๒ คน 
เข้าใจว่าดวงเราเหมือนกัน และจะคอยบอก 
กันว่าช่วงนี้โชคดีหรือโชคร้าย ลูกเคยชวน 
เพื่อนมาวัดพระธรรมกาย เขาก็เคยมาครั้ง 
หนึ่งหลังจากนั้นก็ไม่ได้มาอีกเลย 
ลูกกับเพื่อนมีบุพกรรมอะไร จึงเกิดมา 
ตรงกันทั้งวันเดือนปี สถานที่เกิด และประสบ 
ปัญหาชีวิตในเวลาใกล้เคียงกัน คนที่เกิดวัน 
เดือนปีกับทั้งสถานที่เกิดเดียวกัน จะเป็นคน 
มีบุญกรรมใกล้เคียงกันหรือเปล่าคะ 
คุณครูไม่ใหญ่
ลูกกับเพื่อนเกิดวันเดือนปีสถานที่เกิด 
เดียวกันและประสบปัญหาชีวิตในเวลาใกล้ 
เคียงกัน เพราะมีกรรมใกล้เคียงกัน แต่ก็ไม่มี 
กรรมเกี่ยวเนื่องกัน นอกจากเคยเป็นเพื่อน 
กันมาเท่านั้น แต่ไม่ได้ทำกรรมพิเศษร่วมกัน 
จ้ะ คือต่างคนต่างทำ 
เมื่อลูกเริ่มทำบุญและปฏิบัติธรรมที่วัด 
วิถีชีวิตของลูกและเพื่อนก็ต่างกัน เพราะการ 
มองโลกและชีวิตระหว่างลูกกับเพื่อนไม่ 
เหมือนกัน คือตัวเพื่อนมีเป้าหมายชีวิตเพียง 
เพื่อทำมาหากินเหมือนชาวโลกทั่วไปเท่านั้น 
ส่วนตัวลูกมีเป้าหมายชีวิตทำมาสร้างบารมี
มันเหนือกว่าเขาจ้ะ 
๑๔ กรกฎาคม พ.ศ. ๒๕๔๙ 
๓๖ ชอบงานท้าทาย
ลูกมีชีวิตที่ยากลำบาก เพราะพ่อตาย 
ตั้งแต่อายุ ๘ ขวบ ลูกจึงต้องช่วยแม่ทำนา 
และทำงานบ้าน ตอนลูกเรียนจบ ป.๔ อยาก 
เรียนต่อก็ไม่ได้เรียน ทั้งๆ ที่สอบเข้าเรียนต่อ 
ได้ที่ ๑ เพราะแม่ไม่มีคนช่วยทำนา 
ต่อมาเมื่อลูกมีครอบครัว ตั้งแต่รู้จักวัด 
พระธรรมกาย ลูกก็ทำหน้าที่ผู้นำบุญฝ่าฟัน 
ช่วยงานพระศาสนามาตลอด แต่ลูกก็อด 
สงสัยไม่ได้ว่า ทำไมงานยากๆ ที่ต้องไปสร้าง 
ความเข้าใจ แก้ปัญหาเรื่องความขัดแย้งเรื่อง 
วัด ต้องมีเหตุให้ลูกไปจัดการทุกครั้ง ซึ่งแต่ละ 
ครั้งลูกต้องทนฟังเขาด่า ใส่อารมณ์ด้วยความ 
รุนแรง ลูกต้องทนฟังจนจบก่อนทุกครั้ง แล้ว 
ค่อยอธิบายให้เขาฟัง บางทีเขากะจะว่าคนอื่น 
แต่บังเอิญเจอลูกก่อนก็จะระเบิดอารมณ์ใส่ 
ลูก แต่พอเขาเจอคู่กรณีตัวจริงแล้ว ความแรง 
ได้ลดลง จึงได้พูดดีๆ กับคู่กรณีได้ 
บุพกรรมใดที่ทำให้ลูกสอบได้ที่ ๑ แต่ 
ไม่มีโอกาสได้เรียนต่อ และทำไมลูกต้องโดน 
ด่าหรือเป็นที่ระบายอารมณ์จนเขาสบายใจ 
เป็นประจำ และทำไมลูกมักจะโดนส่งให้ไป 
ทำงานยากๆ และบุญใดที่ทำให้ลูกเป็นคน 
ฉลาดมีไหวพริบ และความจำดีคะ 
คุณครูไม่ใหญ่
ลูกสอบได้ที่ ๑ แต่ไม่มีโอกาสได้เรียน 
ต่อ ก็เพราะมีปัญญาบารมีติดตัวมา แต่กรรม 
ในชาติที่เป็นเศรษฐีตระหนี่มาตัดรอน ใน 
ชาติที่เป็นเศรษฐี จะไม่ชอบให้บริวารเรียน 
ต่อ เพราะกลัวจะปกครองยาก และเวลาที่
บริวารทำอะไรไม่ถูกใจ มักชอบใช้อารมณ์ด่า 
ว่าบริวารอยู่เป็นประจำ จึงทำให้ชาตินี้ต้องมา
โดนเพื่อให้เขาได้ระบายอารมณ์บ้างจ้ะ 
ลูกมักจะได้รับงานยากๆ มาทำเสมอ 
เพราะได้เคยอธิษฐานไว้ว่า ชาติต่อไป ขอ 
ให้เป็นผู้มีปัญญาเฉลียวฉลาด มีปฏิภาณ 
ไหวพริบดี แม้งานยากเพียงใดก็ขอให้ทำได้
สำเร็จ และขอให้ได้ทำงานยากๆ ที่อธิษฐาน 
ดังนี้เพราะมีอัธยาศัยชอบทางานที่ท้าทายจ้ะ 
๕ ตุลาคม พ.ศ. ๒๕๔๘ 
๓๗ คู่แข่งคู่ค้า
คุณแม่เปิดร้านขายของชำ มีความเป็น 
อยู่ดีขึ้นแต่คุณแม่ก็ไม่ค่อยชอบไปไหน อ้าง 
ว่าเป็นห่วงร้าน กลัวเสียลูกค้าให้คู่แข่งที่เปิด 
ร้านใกล้ๆ กัน 
เหตุใดคุณแม่จึงมีคู่แข่งทางการค้า 
ตลอด เกิดจากวิบากกรรมใด จะแก้ไขได้ 
อย่างไรคะ 
คุณครูไม่ใหญ่
แม่มักจะมีคู่แข่งทางการค้าเสมอ เพราะ 
กรรมทั้งในอดีตและปัจจุบันที่ชอบอิจฉา 
หมั่นไส้ผู้อื่น มาส่งผล 
วิธีแก้ไข ก็ให้แม่หมั่นแผ่เมตตา และให้ 
เจริญมุทิตาจิตพลอยยินดีในความสำเร็จของ 
ผู้อื่น อธิษฐานขอให้เขารวย ใจจะได้สบาย 
บุญจะได้เกิดขึ้นเพราะจิตที่เป็นกุศลและบุญ 
นั่นแหละเป็นบ่อเกิด เป็นแรงดึงดูดโภคทรัพย์ 
ทรัพย์จะมาหาเราอย่างที่เรานึกไม่ถึงเลย 
อีกทั้งให้หมั่นสั่งสมบุญให้มากในทุกๆ 
บุญ และให้ถือว่าเป็นเรื่องปกติของการทำ 
ธุรกิจที่จะต้องมีคู่แข่งเสมอ แต่อย่าแปรไป 
เป็นคู่แค้นก็แล้วกัน ให้คิดว่าเป็นผู้ร่วมการ 
ค้าที่ช่วยเหลือเพื่อนมนุษย์ด้วยกัน 
อย่าไปกลัวเสียลูกค้าให้คู่แข่งเลย คนมี 
ตั้ง ๖,๐๐๐ กว่าล้านคน อยู่ในเมืองไทย ๖๐ 
กว่าล้านคน เอาว่าชาตินี้เราขายได้สักล้าน 
คนไหม เพราะฉะนั้นอย่าไปกลัวคู่แข่งเลย 
เราก็ทำของเราให้ดี แล้วก็อนุโมทนาที่เขาไป 
ซื้อของร้านนั้นก็คนมีตั้งเยอะ เหมือนปลาใน 
ทะเล จับมาเป็นหมื่นๆ ปี ยังไม่หมดเลย 
เพราะฉะนั้น อย่าทำให้ใจหมอง พอ 
เราชื่นชมอนุโมทนาขอให้เขาขายเจริญๆ แล้ว 
เดี๋ยวจะเห็นอานิสงส์ในการที่มีมุทิตาจิต จะ 
มีลูกค้ามาซื้อของเราเต็มร้านจนกระทั่งเรา 
ไม่มีเวลาว่าง 
๒ มกราคม พ.ศ. ๒๕๕๐ 
๓๘ นักมายากล
อาชีพนักมายากลถือเป็นสัมมาอาชีวะ 
หรือไม่ ต่างจากการหลอกลวงไหม จะมีผล 
ต่อปรโลกอย่างไร แก้ไขได้อย่างไร หากเล่น 
เพื่อความบันเทิงจะบาปไหมคะ 
คุณครูไม่ใหญ่
อาชีพนักมายากลยังไม่จัดว่าเป็นสัมมา 
อาชีวะที่สมบูรณ์ แม้ว่าเล่นให้คนดูเพื่อความ 
บันเทิงก็ตาม เพราะกระแสแห่งความคิดก็จะ 
วนเวียนอยู่ว่า จะหลอกคนให้ทึ่งอย่างแนบ 
เนียนได้อย่างไร ทำให้ใจไม่ผ่องใส แต่ก็ไม่ 
ถึงกับหมอง ซึ่งถ้าตายไป อย่างมากก็ไปอยู่ 
ที่ป่าหิมพานต์ ชั้นจาตุมหาราชิกา เพราะเป็น 
สายหนึ่งของวิทยาธร และถือว่าเป็นวิทยาธร 
ระดับล่างที่ต่างจากวิทยาธรสายเวทมนตร์ 
คาถา 
จะแก้ไขก็ต้องหักดิบเลิกเล่นเด็ดขาด 
แล้วไปหาอาชีพอื่นที่เป็นสัมมาอาชีวะที่
สมบูรณ์จะดีกว่า 
๒๖ กุมภาพันธ์ พ.ศ. ๒๕๕๐ 
๓๙ ปริญญาเกม
ลูกชายคนโตของผม ตอนเด็กเป็นเด็ก 
น่ารัก ฉลาด เรียนดี แต่พอเข้าเรียนชั้น ม. ๑ 
เป็นต้นมา เขาก็ติดเกมคอมพิวเตอร์มากๆ 
ทั้งที่เรียนดีแต่ก็ไม่ยอมเรียนให้จบปริญญา 
ไม่คิดช่วยงานพ่อแม่เลย เรียกใช้ทีก็ทำที ทำ 
เสร็จก็จะวิ่งไปที่ห้องเกม ปัจจุบัน อายุ ๒๘ ปี 
ก็ยังเป็นอยู่อย่างนี้ เพราะเหตุใดเขาจึงมีนิสัย 
อย่างนี้ ควรแก้ไขอย่างไรครับ 
คุณครูไม่ใหญ่
ลูกชายคนโตติดเกมคอมพิวเตอร์ ไม่ 
ยอมเรียนให้จบปริญญา เพราะติดนิสัย 
ข้ามชาติ เรื่องมีอยู่ว่า ชาติในอดีตได้เกิดใน 
ตระกูลที่มีฐานะดี พ่อแม่ก็ตามใจ เลยเอาแต่ 
เที่ยวเตร่สนุกสนานเป็นหลัก พอมาชาตินี้
บุญหย่อนลงมา แต่นิสัยเดิมยังอยู่ จึงทำให้เป็น 
ดังกล่าวจ้ะ นิสัยติดมาแต่บุญหย่อน เพราะ 
ฉะนั้นทำอะไรก็ไม่ค่อยสำเร็จ 
จะแก้ไขก็ต้องสอนให้เขาคบเพื่อนที่
ดี ที่จะชักชวนให้เขาไปในทางที่ดี บางครั้งก็ 
ต้องเฉียบขาดกับเขา เหมือนที่เฉียบขาดกับ 
แม่บ้านอย่างนั้นแหละ อีกทั้งให้สั่งสมบุญทุก 
บุญแล้วอธิษฐานจิตให้บุญนี้ไปตัดรอนวิบาก 
กรรมที่ทำให้เขามีนิสัยดังนี้ ให้หนักเป็นเบา 
เบาเป็นหาย หรือหมดไปเลยจ้ะ 
๒๕ พฤษภาคม พ.ศ. ๒๕๔๙ 
๔๐ ตายเวลาไหนจึงเหลือสมบัติมาก
ความเชื่อของชาวจีนที่ว่า ถ้าพ่อแม่เสีย 
ชีวิตตอนกลางวัน จะไม่เหลือสมบัติอะไรไว้ 
ให้ลูกหลานนั้นจริงเท็จเพียงไร เกิดขึ้นจาก 
สาเหตุใดคะ 
คุณครูไม่ใหญ่
ก็เป็นความเชื่อต่อๆ กันมา ด้วยเหตุผล 
ที่ว่า ถ้าตายตอนกลางวัน ก็ไม่ค่อยมีเวลา 
เตรียมงานรองรับท่าน เพราะเตรียมตัวไม่ทัน 
ส่วนสมบัติจะเหลือหรือไม่เหลือ ก็ขึ้นอยู่กับ 
บุญของลูกหลานนั้นว่ามีมากหรือน้อย ถ้า 
สมมติว่า ท่านตายตอนกลางคืน แต่บุญลูก 
หลานมีน้อยก็ยากจน แต่ถ้าตายตอนกลาง 
วัน บุญของลูกหลานมีมากก็ร่ำรวย 
เพราะฉะนั้น ไม่เกี่ยวกับว่า บรรพบุรุษ 
ตายเวลาไหน แต่รวยหรือจนขึ้นอยู่กับ 
ทานบารมีของลูกหลาน ทางที่ดีลูกหลาน 
ควรจะปรึกษากันว่า จะจัดงานศพของท่าน 
อย่างไรให้เหมาะสม และจะทำอย่างไรให้ทั้ง 
ท่านและเราได้บุญกุศลมากที่สุด 
๙ กันยายน พ.ศ. ๒๕๔๙ 
๔๑ ขาดมุทิตาจิต
ลูกสาวของพี่สาวเรียนหนังสืออยู่ใน 
เกณฑ์ดี จบปริญญาตรีทางานบริษัทได้ ๑ 
ปี ก็ลาออกมาทางานกรมชลประทานที่พ่อ 
ทำงาน เพราะคุณพ่อคิดว่าทำงานหลวงย่อม 
ดีกว่างานบริษัท แต่เธออยู่ในตำแหน่งคนงาน 
เป็นลูกจ้างประจำ โดยตำแหน่งต้องไปทำงาน 
ปัดกวาดเช็ดถู เธอก็จำใจทำ เพราะไม่กล้า 
ขัดใจคุณพ่อที่ป่วยเป็นโรคหัวใจ 
ในระหว่างนั้น เธอได้เรียนปริญญาโท 
ไปด้วย แต่เรียนไม่จบ เพราะสอบวิชาสุดท้าย 
ไม่ผ่าน ต่อมาเธอทนทำงานอยู่ในที่ทำงานที่ 
พ่อจัดหาให้ไม่ไหว เพราะไม่ได้ใช้ความรู้อะไร 
และเงินเดือนน้อยมาก จึงลาออกและหางาน 
ทำใหม่ แต่ไปสมัครงานหลายแห่งก็ไม่ได้งาน 
จึงเกิดความเครียด ทั้งเรื่องงานที่หาไม่ได้และ 
เรื่องเรียนที่เรียนไม่จบ 
ทำไมหลานสาวจึงต้องไปทำงานเป็น 
คนงานที่ไม่ได้ใช้ความรู้อะไร และเมื่อเธอ 
ลาออกมาหางานทำก็ไม่ได้งานทำ แม้เรียน 
ปริญญาโทก็เรียนไม่จบ แต่โชคดีที่ได้สามีที่
มีฐานะดี 
คุณครูไม่ใหญ่
หลานสาวถูกพ่อให้ลาออกจากงานไป 
ทำงานที่ไม่ได้ใช้ความรู้ แต่เมื่อลาออกจาก 
งานก็ไม่ได้งานทำ เพราะในอดีตขาดมุทิตาจิต 
กับคนอื่นเมื่อเขาก้าวหน้า แถมอิจฉาหมั่นไส้ 
ผู้อื่นอีกด้วย โดยมักจะพูดตัดรอนกำลังใจคน 
วิบากกรรมนี้จึงทำให้ชาตินี้ไม่ประสบความ 
สำเร็จในหน้าที่การงานและการศึกษา ดังที่
ตัวเองคาดหวังเอาไว้ 
แต่ได้สามีดี เพราะมีบุญสงเคราะห์ญาติ
ในอดีตมาส่งผล จึงทำให้ได้สามีมีฐานะดี 
คือขอให้ทำบุญสงเคราะห์ญาติเอาไว้เถิด จะ 
มีสามีดีๆ หรือญาติดีๆ มาสงเคราะห์เราจ้ะ 
๒๔ ธันวาคม พ.ศ. ๒๕๔๘ 
๔๒ ห้ามคนทำบุญ 
ตั้งแต่ลูกจำความได้ ลูกยังไม่มีโอกาส 
ได้รู้ด้วยซ้ำว่า คุณพ่อคุณแม่ของลูกหน้าตา 
เป็นอย่างไร รู้แต่ว่าพ่อทิ้งแม่ไปในขณะที่ลูก 
อยู่ในท้องแม่ได้เพียงไม่กี่เดือน หลังจากคุณ 
แม่คลอดลูกออกมา ท่านก็เริ่มป่วยกระเสาะ 
กระแสะ เจ็บออดๆ แอดๆ อย่างต่อเนื่อง จน 
กระทั่งเสียชีวิตในช่วงที่ลูกอายุได้เพียง ๓ ขวบ 
เท่านั้น 
นับจากนั้นชีวิตลูกก็ต้องระหกระเหิน 
เร่ร่อนไปอยู่กับญาติหลายคน โดยที่ลูกต้อง 
ช่วยเขาทำงานหนักทุกอย่าง ตั้งแต่ปัดกวาด 
เช็ดถู ทำกับข้าว ล้างจาน แจวเรือบรรทุกข้าว 
ไปโรงสี ทำขนม ขายขนม เลี้ยงหมู ทำนาจน 
เหงื่อโทรมกาย อีกทั้งยังต้องเดินไปหาบน้ำ 
วันละหลายกิโลจนตัวเอียงมาให้คนในบ้าน 
ใช้ทุกวัน 
บุพกรรมใดที่ทำให้ลูกต้องกำพร้า และ 
มีชีวิตในวัยต้นและวัยกลางคนที่ลำบากมาก 
คะ 
คุณครูไม่ใหญ่
ลูกต้องกำพร้าและมีชีวิตวัยต้น วัยกลาง 
ที่ลำบากมาก เพราะกรรมกาเมเจ้าชู้ในอดีต 
สมัยที่ลูกเป็นผู้ชาย เมื่อทำผู้หญิงท้องมีลูก 
แล้วก็ไม่รับผิดชอบ ชาตินี้เลยไปเจอบ้าง กับ 
กรรมที่เคยเกิดในสังคมเกษตรกรรมแล้วเลี้ยง 
สัตว์ไว้ขาย โดยเอาลูกมันไปขายบ้างหรือขาย 
แม่สัตว์บ้าง เป็นต้น มารวมส่งผลให้กำพร้า 
คือเราทำอย่างไรเราก็ได้อย่างนั้นแหละจ้ะ 
กรรมตระหนี่ในช่วงต้นและช่วงกลาง 
ของชีวิต และจะพูดกับคนที่กำลังจะทำบุญ 
ว่า ไม่ต้องทำบุญมากหรอก แค่นี้ก็พอแล้ว 
คือตระหนี่หวงทรัพย์แทนเขา มาส่งผลเลย 
ลำบากตอนช่วงต้นกับช่วงกลางของชีวิต 
๒๒ มิถุนายน พ.ศ. ๒๕๔๙ 
๔๓ ขอยืม...ขอลืม
ลูกเคยให้เพื่อนที่ทำงาน ๔ คน ยืมเงิน 
คนละแสนกว่า ตอนนี้ทุกคนไม่ยอมจ่ายค่ะ 
ลูกฟ้องศาลชนะ แต่เขาก็ไม่จ่ายเป็นเพราะ 
บุพกรรมอะไร จะแก้ไขอย่างไรคะ 
คุณครูไม่ใหญ่
เป็นกรรมเก่าของลูกแต่เป็นกรรมใหม่ 
ของทุกคนที่ขอลืม โดยในอดีตชาตินั้นลูกก็
เคยทำดังนี้ คือไปขอยืมเงินคนอื่นทั่วไปแล้ว 
ก็ขอลืมหลายครั้งกับหลายคน วิบากกรรมนี้ 
มาส่งผล ชาตินี้ลูกรู้สึกอย่างไร ชาติที่ผ่านมา 
คนอื่นเขาก็รู้สึกคล้ายๆ อย่างนี้ นี่ขนาดฟ้อง 
ศาลชนะแล้วนะ เขาก็บอกว่าเขาไม่มีให้ หรือ 
อาจจะมีแต่ไม่ให้ หรือเขาบอกจะให้แต่มันยัง 
ไม่มีอย่างนี้เป็นต้น ก็ต้องคอยชาติหน้าอีก 
หน่อยแล้วกัน 
ให้ลูกนึกว่าทำบุญทำทานไปก็หมดเรื่อง 
จะได้สบายใจ เปลี่ยนจากความโกรธหงุดหงิด 
แล้วทำใจให้เบิกบาน นึกถึงบุญทำทาน แต่ 
อย่าเอาอย่างกันนะ กลัวจังเลย พอครูไม่ใหญ่ 
แนะอย่างนี้ ให้ทำตามครูไม่ใหญ่คือพวกนี้ก็
จะมีอย่างนี้ 
๑๗ กุมภาพันธ์ พ.ศ. ๒๕๔๙ 
๔๔ พระของขวัญวัดปากน้ำ รุ่น ๑
ลูกได้มากราบหลวงปู่ฯ ที่วัดปากน้ำ 
ภาษีเจริญเป็นครั้งแรก เพราะคุณป้าเป็นคน 
พามา พอมาถึงหลวงปู่ท่านก็เมตตาลูกมาก 
ได้มอบพระของขวัญวัดปากน้ำรุ่น ๑ ให้ลูก 
ลูกเก็บพระของขวัญนี้ห้อยคอพกติดตัว 
แต่พอห้อยไปพระผงยุ่ยละลายน้ำง่าย ลูกจึง 
คิดในใจว่า “หากพระผงยุ่ยสลายหมด ลูกจะ 
ทำอย่างไร ลูกเกิดปิ๊งไอเดียว่า ถ้าอย่างนั้นเรา 
ขูดเอาเนื้อองค์พระบางส่วนกินเข้าไปในตัว 
เลยแล้วกัน องค์พระจะได้อยู่กับเราไปตลอด 
ชีวิต แม้กาลเวลาผ่านไป ยุ่ยไปก็ไม่เป็นไร 
เมื่อลูกคิดดังนี้ จึงขูดพระผงจากทาง 
ด้านหลัง แล้วกินไปนิดหนึ่ง จากนั้นลูกก็รู้สึก 
สบายใจว่ามีพระในตัวลูกแล้ว และต่อมาด้วย 
ความสะเทิ้นน้ำสะเทิ้นบกของลูก พระของ 
ขวัญก็ได้ยุ่ยละลายไปจนหมดจริงๆ ตอนนี้
ลูกก็เหลือแต่พระผงรุ่น ๑ อยู่ในท้องเท่านั้น 
การที่ลูกขูดพระผงเข้าปากไปนิดหนึ่ง 
จะบาปไหม ทำไมช่วงนั้นลูกถึงคิดแบบนี้
และตอนนี้พระที่กินเข้าไปช่วยชีวิตลูกใน 
ปัจจุบันได้อย่างไร และทำไมพระของลูกต้อง 
ละลายไป เป็นเพราะกรรมอะไรของลูกหรือไม่ 
ทำไมพระของขวัญหลวงปู่ถึงศักดิ์สิทธิ์มากคะ 
คุณครูไม่ใหญ่
การที่ลูกขูดพระผงเข้าปากไปนั้น ก็ไม่ 
เป็นบาป ที่คิดอย่างนั้น ก็เพราะตอนนั้นยัง 
เป็นเด็ก ยังไม่มีความรู้อะไร จึงยังไม่รู้ว่าอะไร 
ควร อะไรไม่ควรจ้ะ เพียงแต่ศรัทธาที่เกิดขึ้น 
ในตอนนั้นไม่ประกอบไปด้วยปัญญาเท่าที่
ควร คือคิดได้แค่นั้นก็เลยทำอย่างนั้น ซึ่งถ้า 
จะให้ดีควรนึกถึงภาพองค์พระที่เป็นสี่เหลี่ยม 
ไว้ในศูนย์กลางกายบ่อยๆ แล้วภาวนา สัมมา 
อะระหัง ให้เห็นภาพท่านติดตาติดใจ พอเรา 
อธิษฐานจิตเสียงก็จะดังก้องเข้าไปในอายตน-
นิพพาน ผู้สร้างพระของขวัญก็จะส่งความ 
ศักดิ์สิทธิ์ สอดความศักดิ์สิทธิ์มาให้ ส่งผัง 
สำเร็จที่อธิษฐานมาซ้อนๆ แก้ความไม่สำเร็จ 
ออกไป แล้วก็ส่งผังสำเร็จลงมา คล้ายๆ ชาร์จ 
แบตเตอรี่ลงมาอย่างนี้ 
พระที่กินเข้าไปแล้วในตอนเด็ก จะช่วย 
ลูกได้เต็มที่ต่อเมื่อลูกนึกถึงพระของขวัญเต็ม 
องค์ไว้ในศูนย์กลางกาย 
พระของขวัญของหลวงปู่ศักดิ์สิทธิ์มาก 
เพราะพระนิพพานนับไม่ถ้วนลงซ้อนความ 
ศักดิ์สิทธิ์ตลอดเวลาแม้กระทั่งบัดนี้ ยิ่งถ้ามี
ผู้ทำวิชชาได้มาทำต่อด้วย อาศัยกายมนุษย์
ซ้อนเข้าไปด้วย ยิ่งไปกันใหญ่เลย แล้วยิ่งผู้ 
ที่เป็นเจ้าของมีความเคารพเลื่อมใส นึกถึง 
ท่านอยู่ตลอดเวลา ความศักดิ์สิทธิ์ก็ยิ่งทวีคูณ 
เหมือนเติมความศักดิ์สิทธิ์ยิ่งๆ ขึ้นไป นี่จึง 
ไม่ใช่เรื่องพอดีพอร้าย แต่เป็นเรื่องสำคัญจ้ะ 

